Κωστούλας: «Είμαι σίγουρος πως ο Κομπότης επηρέασε τον Κάμπαξη που είχε διαιτητεύσει αγώνα του Παναιτωλικού» - ΣΥΝΕΙΔΗΣΗ\nΣΥΝΕΙΔΗΣΗΑθλητικα ΝεαΚωστούλας: «Είμαι σίγουρος πως ο Κομπότης επηρέασε τον Κάμπαξη που είχε διαιτητεύσει αγώνα του Παναιτωλικού»\n02 Ιούλ 2020 08:48 02 Ιούλ 2020 ΣΥΝΕΙΔΗΣΗ Αθλητικα Νεα, Παναιτωλικος\nΟ ισχυρός άνδρας του Παναιτωλικού μίλησε για τον ρόλο του Κομπότη και το πως επηρέασε ρέφερι, που σφύριξαν παιχνίδια της ομάδας του.\nΟ Φώτης Κωστούλας του Παναιτωλικού μιλώντας στην Επιτροπή Δεοντολογίας είπε μεταξύ άλλων τα εξής στην κατάθεσή του:\nΜπορεί να γίνει από ένα τηλέφωνο, μια απλή επαφή ή μεσολάβηση ενός τρίτου. Δεν ξέρω τα κανάλια για να προσεγγίσεις τους διαιτητές. Ο Κομπότης είμαι σίγουρος – δεν έχω συγκεκριμένα στοιχεία αλλά είμαι σίγουρος – ότι επηρέασε τον Κάμπαξη που είχε διαιτητεύσει τον αγώνα του Παναιτωλικού. Δεν ήρθα για να κρυφτώ… Αν υπήρχαν εκείνη τη χρονιά 30 διαιτητές, θα μπορούσα να πω ότι πάνω από τους μισούς θα μπορούσαν να χειραγωγηθούν.\nΔεν έχω ασχοληθεί ποτέ με αυτές τις ανομίες. Εμένα ρωτάτε; Εγώ είμαι μάρτυρας, δεν είμαι γνώστης. Ξέρω ονόματα πολλών που έχουν πολλά παράπονα από τη διαιτησία. Αν κάποιον επηρεάζει διαιτητές είναι συνήθως οι ιδιοκτήτες ή οι πρόεδροι.\nΔεν έχω στοιχεία. Αν είχα στοιχεία θα είχα καταθέσει μήνυση μόνος μου και δεν χρειάζομαι τη βοήθεια κανενός. Με το συγκεκριμένο ματς (Λεβαδειακός – Παναιτωλικός το 2014), γελούσε όλη η Ελλάδα. Δεν μιλάμε για διαιτησία. Μιλάμε για καμώματα. Σαν ομάδα, είναι ελάχιστες οι φορές που έχουμε παραπονεθεί. Είναι ξεκάθαρο ότι έχουμε παράπονα αλλά δεν τα εκδηλώνουμε. Αυτό το ματς ήταν εκτός ορίων.


«Πρωτεύουσα της Λάρισας η... Γιουγκοσλαβία, ξεχώρισα τον Γιαννούλη του ΠΑΟΚ»\nΣτο Metropolis 95,5 και την εκπομπή «Στη Σέντρα» φιλοξενήθηκε ο παλαίμαχος ποδοσφαιριστής της Λάρισας, Γιάννης Βαλαώρας και αναφέρθηκε στα πώς είδε ο ίδιος το φετινό Πρωτάθλημα, ενώ έριξε το...καρφί του στους Θεσσαλούς για το γεγονός ότι έχουν πολλούς ξένους παίκτες στο ρόστερ τους.\n«Από τους παίκτες φέτος ξεχώρισα τον Γιαννούλη του ΠΑΟΚ και από τον Παναθηναϊκό τον Μακέντα. Όπως λέγαμε ότι πέρυσι την καλύτερη μπάλα την έπαιξε ο ΠΑΟΚ, έτσι φέτος πρέπει να πούμε πως την έπαιξε ο Ολυμπιακός», είπε αρχικά και πρόσθεσε:\n«Για την ΑΕΛ τι να πούμε... Πρωτεύουσα της Λάρισας είναι η Γιουγκοσλαβία! Εχει πολλούς ξένους. Στα χρόνια μας έπαιζαν το πολύ 3 ξένοι και όλοι οι άλλοι Έλληνες. Πιστεύω ότι πρέπει να αλλάξει αυτό. Σε μερικά χρόνια δε θα υπάρχουν παλαίμαχοι και ίσως δε θα υπάρχει ελληνικό στοιχείο. Εδώ θέλω να πω και ένα μεγάλο μπράβο στο Δώνη. Βγήκαν ταλέντα από τον Παναθηναϊκό, έκανε δουλειά».\n«Εκανε θαύματα ο Βιεϊρίνια, πρέπει να επιστρέψει ο Πρίγιοβιτς»\nΒαλαώρας: «Να μην πάρουν αψήφιστα τη Λάρισα» (aud)\nΛάρισα Ποδόσφαιρο Super League 1 Ραδιοφωνικά Νέα


Μαστιχοχωρούσικα Νέα: Ανάσα μέσω κοινωφελούς εργασίας.- 142 εργαζόμενοι στο Δήμο Χίου και 8 συν 8 σε Οινούσσες και Ψαρά αντίστοιχα.\nΑνάσα μέσω κοινωφελούς εργασίας.- 142 εργαζόμενοι στο Δήμο Χίου και 8 συν 8 σε Οινούσσες και Ψαρά αντίστοιχα.\nΟ Δήμος Χίου θα προσλάβει 142 άτομα από τον Ιανουάριο μέσα από το καινούργιο πρόγραμμα κοινωφελούς εργασίας, όπως προβλέπεται από το σχεδιασμό του Υπουργείου Εργασίας.\nΟι 142 που αφορούν μόνο το Δήμο της Χίου θα εργαστούν για πέντε μήνες με αμοιβή ανά μήνα, θα προέρχονται από τις ευάλωτες ομάδες του πληθυσμού και κυρίως νοικοκυριών των οποίων όλα τα μέλη είναι άνεργοι. Οι προσλήψεις θα γίνουν με επίβλεψη του ΑΣΕΠ, θα αφορούν 117 ειδικότητες και αναμένεται να ξεκινήσουν τον Ιανουάριο. Άλλο ένα χαρακτηριστικό των προσλήψεων αυτών είναι ότι οι θέσεις στο μεγαλύτερο ποσοστό θα καλυφθούν από ανέργους Υποχρεωτικής και Δευτεροβάθμιας Εκπαίδευσης και σε μικρότερο ποσοστό από ανέργους Πανεπιστημιακής Εκπαίδευσης.\nΧαρακτηριστικό της αναγκαιότητας αυτού του προσωπικού, ειδικά για το Δήμο της Χίου, είναι ότι μόνο στην υπηρεσία καθαριότητας μετά τη λήξη του προηγούμενου προγράμματος έχουν απομείνει μόλις το 1/3 του προσωπικού.Πέραν από τους 142 υπαλλήλους που θα προσληφθούν στον Δήμο της Χίου, με την ίδια απόφαση, προβλέπεται και η πρόσληψη 8 υπαλλήλων στις οινούσσες και επίσης 8 στα Ψαρά.\nΣύμφωνα με το σχεδιασμό του Υπουργείου Εργασίας 14.000 έως 15.000 θέσεις εργασίας θα κατανεμηθούν σε υπηρεσίες του Δημοσίου (σε κεντρικές υπηρεσίες, εποπτευόμενους φορείς και αποκεντρωμένες υπηρεσίες ανά την επικράτεια).\nΑκόμη 32.000 θέσεις (όλων των εκπαιδευτικών βαθμίδων) θα κατανεμηθούν στους δήμους της χώρας και 3.500 θέσεις στις περιφέρειες.\nΤο πρόγραμμα υλοποιείται στο πλαίσιο της δράσης «Προώθηση της απασχόλησης μέσω προγραμμάτων κοινωφελούς χαρακτήρα 2014-2015», και έχει συνολικό προϋπολογισμό 200.000.000 εκατ. ευρώ. Συγκεκριμένες διατάξεις αφορούν θέματα αδειών ασθενείας, ασφαλιστική κάλυψη σε ειδικότητες που απαιτούν βαρέα ένσημα, συμψηφισμός των ασφαλιστικών εισφορών σε κατηγορίες ωφελουμένων που υπάγονται σε άλλα ταμεία ασφάλισης εκτός του ΙΚΑ (π.χ. μηχανικοί).\nΩφελούμενοι του προγράμματος μπορούν να είναι: Άνεργοι (εγγεγραμμένοι στον ΟΑΕΔ), μέλη οικογενειών, στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ.\nΆνεργοι (εγγεγραμμένοι στον ΟΑΕΔ), μέλη μονογονεϊκών οικογενειών, στις οποίες δεν εργάζεται κανείς.\nΜοριοδότηση για ηλικίες από 18 έως 64 ετών, με ιδιαίτερη βαρύτητα στην κατηγορία ανέργων 30-44 ετών, η οποία υπερέχει αριθμητικά στο σύνολο των ανέργων (με βάση τα στοιχεία της ΕΛΣΤΑΤ του β’ τριμήνου του 2014 ξεπερνούσαν τους 545.000), πλήττεται περισσότερο από την ανεργία και\nβαρύνεται με μεγαλύτερες οικογενειακές υποχρεώσεις.\nΑναρτήθηκε από Μιχάλης Κανάριος στις 1:59 μ.μ.


IQ2 - DAVINCI - CBD Oil (Κανναβιδιόλη) – Προϊόντα Κάνναβης\nIQ2 – DAVINCI\n€264.00 Στην τιμή περιλαμβάνεται το Φ.Π.Α.\nΚωδικός προϊόντος: 812108031653 Categories: CBD Vaporizer (Ατμοποιητές), Vapes\nΑτμοποιεί βότανα, κερί και έλαια\nΠέντε ρυθμίσεις ροής αέρα\nΓρήγορη θέρμανση (λιγότερο από ένα λεπτό)\n1 ώρα χρήσης μεταξύ φορτίσεων (6 έως 8 συνεδρίες)\n“Smart Paths” και πλήρως ψηφιακές ρυθμίσεις θερμοκρασίας\nΛειτουργίες “Boost” και “Stealth”\nΟ έλεγχος δοσολογίας είναι η τελευταία καινοτομία της DaVinci Technologies και μαζί με αυτόν έχετε πλήρη έλεγχο του πόσο ατμίσατε – ένα σημαντικό χαρακτηριστικό αν ψάχνετε σταθερά αποτελέσματα με κάθε συνεδρία. Απλά εισάγεται τη δύναμη του είδους βοτάνου και την ποσότητα του βοτάνου ή της συγκέντρωσης που βάλατε στον φούρνο, έτσι ώστε ο DaVinci IQ2 θα ελέγξει και θα σας ενημερώσει για την δόση ανά τζούρα. Αν κατεβάσετε την εφαρμογή [αυτή τη στιγμή είναι διαθέσιμη μόνο για χρήστες Android], μπορείτε ακόμα και να ορίσετε μέγιστη δοσολογία, και θα σας έρθει ειδοποίηση μόλις τη φράσετε.\nΤο DaVinci IQ2 σας επιτρέπει να ρυθμίσετε τη ροή αέρα με το νέο σύστημα Air Dial™- το οποίο σας επιτρέπει να ορίσετε πόσο πυκνό θέλετε τον ατμό σας. Αν προτιμάτε ψυχρό ατμό, αυξήστε τη ροή αέρα και αν προτιμάτε πιο πυκνό ατμό, μειώστε τη ροή αέρα. Συνολικά υπάρχουν πέντε ρυθμίσεις για να πειραματιστείτε και να βρείτε την ποσότητα ατμού που σας ταιριάζει περισσότερο.\nΠάντα Μέγιστη Γεύση\nΟ DaVinci IQ2 χρειάζεται περίπου ένα λεπτό για να θερμανθεί, έτσι ώστε να μη χρειάζεται να περιμένετε πολύ πριν ατμίσετε. Εισάγετε την κάψουλα δοσολογίας (μέχρι 0,2 g) ή προσθέστε το υλικό απ’ ευθείας στον ρυθμιζόμενο φούρνο (μέχρι 0,5 g) και ξεκινήστε τη διαδικασία θέρμανσης. Ο ατμός αφού παράγεται περνά από τη κεραμική ροή αέρα η οποία σε συνδυασμό με τα ζιρκόνια και τον φούρνο με γυάλινη επικάλυψη διασφαλίζει εξαιρετική ποιότητα και γεύση.\nΤο DaVinci IQ2 έχει μια 3500 mAh Li-Ion 18650 μπαταρία, ίδιου τύπου με εκείνη του αρχικού DaVinci IQ. Πλήρως φορτισμένη, η μπαταρία σας προσφέρει μία ώρα ατμίσματος, δηλαδή περίπου 6 έως 8 συνεδρίες. Επίσης είναι αφαιρούμενη, και μπορείτε να την αλλάξετε με μία φορτισμένη για να ατμίσετε περισσότερο. Η μπαταρία χρειάζεται 6 ώρες για να φορτίσει μέσω θύρας micro-USB, αλλά μόνο 3 ώρες με εξωτερικό φορτιστή (δεν περιλαμβάνεται).\nΔύο λειτουργίες μπορούν να ρυθμιστούν πατώντας τα κουμπιά της συσκευής του DaVinci IQ2:\nΛειτουργία “Stealth” – χαμηλώνει τα φώτα LED στο μπροστά μέρος της συσκευής.\nΛειτουργία “Boost” – αυξάνει γρήγορα τη θερμοκρασία του φούρνου μέχρι τους 220°C.\nΓια τη ρύθμιση της θερμοκρασίας στον DaVinci IQ2 υπάρχουν ακόμα δύο επιλογές:\nΛειτουργία Ακριβείας – ορίστε την θερμοκρασία που επιθυμείτε και ο DaVinci IQ2 θα την κρατήσει σταθερή.\n“Smart path” – αυξήστε τη θερμοκρασία σταδιακά, διαλέξτε μία από τις 4 προ-ρυθμισμένες επιλογές, ή τροποποιήστε μόνοι σας μέσω της εφαρμογής.\nΌλοι οι vaporizers DaVinci IQ2 της DaVinci, είναι αυθεντικοί και έχουν 10 χρόνια εγγύηση για τη συσκευή και 1 χρόνο εγγύηση για τη μπαταρία.\nVaporizer MIGHTY – Storz & Bickel\nVAPORIZER IQ – DaVinci\nSale €249.00 €229.00 Στην τιμή περιλαμβάνεται το Φ.Π.Α.


Αμφίπολη: Έμφαση στη στερέωση και τη συντήρηση - Αρχαιολογία Online\nΚ. Περιστέρη: «Ένα μνημείο βγαίνει και παράλληλα συντηρείται, αλλιώς το χάσαμε».\nΣτη στερέωση και συντήρηση των αρχαιολογικών ευρημάτων πρόκειται να αφοσιωθούν τις επόμενες δυο-τρεις μέρες οι αρχαιολόγοι στον Τύμβο Καστά, στην Αρχαία Αμφίπολη, προκειμένου να τα προστατεύσουν, όπως δήλωσε η επικεφαλής της ανασκαφής, αρχαιολόγος Κατερίνα Περιστέρη, επαναλαμβάνοντας προηγούμενη δήλωσή της ότι «ένα μνημείο βγαίνει και παράλληλα συντηρείται, αλλιώς το χάσαμε».\nΣύμφωνα με ιστορικές πηγές, το μαύρο χρώμα που χρησιμοποιούσαν οι ζωγράφοι της εποχής ήταν ο άνθρακας, το κάρβουνο, το σπουδαιότερο χημικό στοιχείο που χρησιμοποιήθηκε ως χρώμα. Οι ζωγράφοι της αρχαιότητας το έπαιρναν από την καύση οστών, ενώ το καλύτερο μαύρο έβγαινε από το καμένο φίλντισι. Μαύρο έπαιρναν επίσης και από καύση ξύλων. Το καλύτερο ξυλοκάρβουνο θεωρείτο ότι προέρχεται από νέα βλαστάρια κλήματος αμπέλου. Ξυλοκάρβουνα χρησιμοποιούνταν με τη μορφή λεπτών ράβδων για τη σχεδίαση. Για να χρησιμοποιηθεί σαν χρώμα έπρεπε να μετατραπεί σε σκόνη. Καλής ποιότητας μαύρο προερχόταν από το κουκούτσι του ροδάκινου και τα κελύφη των αμυγδάλων. Άλλο μαύρο ήταν το φούμο (καπνιά), που μετατρεπόταν σε μελάνι με την ανάμιξή του με κόμι. Για την παραγωγή του άφηναν μια φλόγα να παίζει κάτω από μια ψυχρή επιφάνεια και μάζευαν την καπνιά που συσσωρευόταν σ’ αυτήν. Τη φλόγα συνήθως δημιουργούσε λαμπάδα από κερί μέλισσας.\nΤο πορφυρό χρώμα, γνωστό ως «πορφύρα», βασιλική βαφή από αρχαιοτάτων χρόνων, ήταν η ωραιότερη και ακριβότερη βαφή. Η πορφύρα θεωρήθηκε από την αρχή ευγενές χρώμα και σύμβολο των θεών και βασιλιάδων. Η λέξη πορφύρα είναι το συγκεντρωτικό όνομα μιας οικογένειας κοχυλιών. Η παραγωγή της ήταν πολύ επίπονη και απαιτούνταν μεγάλος αριθμός κοχυλιών και άλλων μαλακίων που συγκεντρώνονταν σταγόνα σταγόνα.\nΤο μπλε χρώμα που χρησιμοποιείτο από την κλασική αρχαιότητα είναι ο αζουρίτης, από τον λαζουρίτη (lapis lazuli), που σημαίνει πέρα από τις θάλασσες, διότι υπήρχε αποκλειστικά στην Περσία. Για την παραγωγή του απαιτούνταν περίπλοκες μέθοδοι, γι’ αυτό και ήταν ακριβό υλικό και ένδειξη πολυτέλειας. Μιαν άλλη ομάδα μπλε αποτελούν οι ενώσεις χαλκού με αμμωνία, ενώ το μπλε κοβαλτίου χρησιμοποιήθηκε ευρέως, όπως επίσης και το “λαζούρι”- έτσι ονομαζόταν το ινδικό, φυτικό μαβί χρώμα που έφερναν από την Ινδία.\n«Ο αρχιτέκτονας Μιχάλης Λεφαντζής, που είναι στην ομάδα της Κατερίνας Περιστέρη, γνωρίζει απόλυτα την προστασία που χρειάζονται όλα όσα έχουν μέχρι τώρα αποκαλυφθεί» δηλώνει η Λίνα Θεοδωρίδου, επισημαίνοντας ότι το τμήμα Γεωπληροφορικής του ΤΕΙ Σερρών συνεργάστηκε στενά το 2010 με την προϊσταμένη της ΚΗ’ ΕΠΚΑ Κατερίνα Περιστέρη, όταν στις ανασκαφές της κοντά στον Τύμβο Καστά χρειάστηκε να χρησιμοποιηθεί το γεωραντάρ που διαθέτει το τμήμα.\nΌπως εξηγεί, ωστόσο, ο αναπληρωτής καθηγητής του τμήματος Αρχιτεκτονικής Τοπογραφίας και Γεωπληροφορικής του ΤΕΙ, Κωνσταντίνος Παπαθεοδώρου, «μέχρι στιγμής, δεν έχει ανακοινωθεί κανένα αποτέλεσμα γεωφυσικής έρευνας που να σχετίζεται με την πρόσφατη σημαντική ανακάλυψη στο χώρο του λόφου Καστά», προσθέτοντας ότι «σε κάθε περίπτωση, οποιαδήποτε έρευνα γίνεται μόνο σε συνεργασία με την κ. Περιστέρη, η οποία είναι η μόνη αρμόδια να κάνει σχετικές ανακοινώσεις».\nΟι ανασκαφές και τα μοναδικά ευρήματά τους στον λόφο Καστά βρίσκονται στο επίκεντρο παγκόσμιου ενδιαφέροντος. Και όχι μόνο.\nΤην ίδια ώρα, τις εξελίξεις των ανασκαφών παρακολουθεί στενά το υπουργείο Πολιτισμού με τη Γενική Γραμματέα, Λίνα Μενδώνη, να παραμένει στην αρχαία Αμφίπολη. Χθες, επίσης, διμελές κλιμάκιο του Κεντρικού Αρχαιολογικού Συμβουλίου, με επικεφαλής την αρχαιολόγο, προϊσταμένη της Γενικής Διεύθυνσης Αρχαιοτήτων και Πολιτιστικής Κληρονομιάς του υπουργείου, Μαρία Ανδρεαδάκη -Βλαζάκη, βρέθηκε στο χώρο των ανασκαφών προκειμένου να δει από κοντά την εξέλιξή τους.\nΈψαχναν αρχαία και συνελήφθησαν


Το φιόρδ της Ζακύνθου με τα πέτρινα «μπαλκόνια» – Newsbeast\nΤο φιόρδ της Ζακύνθου με τα πέτρινα «μπαλκόνια»\nΜια παραλία που όμοιά της δεν συναντάται πουθενά αλλού\nΔεν πρόκειται για μια συνηθισμένη παραλία με αμμώδη ακτή και ρηχά νερά. Το Πόρτο Ρόξα στο δυτικό τμήμα της Ζακύνθου (25 χλμ. από την πόλη της Ζακύνθου), είναι ένας βραχώδης κόλπος, ο οποίος εκπλήσσει ευχάριστα τον επισκέπτη του νησιού με την ασυνήθιστη «αγριάδα» και ομορφιά του.\nΤο εντυπωσιακό και άκρως διαφορετικό και μοναδικό στοιχείο της συγκεκριμένης παραλίας είναι το γεγονός ότι δεν πρόκειται για παραλία, με την ευρύτερη έννοια της λέξης που όλοι έχουμε στο μυαλό μας.\nΤο βραχώδες τοπίο του νησιού δημιουργεί έναν μικρό κόλπο χωρίς ακτή με αμμουδιά ή βότσαλο. Για να κολυμπήσει κανείς, λοιπόν, στα καταγάλανα και διαυγή νερά στην μικρή «πισίνα» που σχηματίζεται από τα νερά του Ιονίου υπάρχουν δύο επιλογές.\nΗ μία είναι με απευθείας βουτιά από έναν ειδικά διαμορφωμένο βατήρα, προσαρμοσμένο στα βράχια, ύψους τεσσάρων μέτρων περίπου.\nΗ δεύτερη, για τους όχι και τόσο τολμηρούς, η κατάβασαη από την ξύλινη σκάλα που έχει δημιουργηθεί για την καλύτερη εξυπηρέτηση των λουόμενων. Δίπλα στον κόλπο λειτουργεί ταβέρνα, όπου μπορείτε να γευματίσετε, αλλά και να προμηθευτείτε τα απαραίτητα.\nΣΧΕΤΙΚΑ TAGSΖακυνθοΣ παραλια\nΤεταρτη, 02 Σεπτεμβριου 2020, 16:54\nΘα ήταν πιο ωραία εαν δεν έδεναν τα σκάφη τους οι κάγκουρες δίπλα στο σημείο που βουτάει ο κόσμος ...


Μάριος Αθανασίου: «Όταν απομακρυνθείς, τότε συνειδητοποιείς τι είχες και πώς το έχασες»\nΔημοσίευση 3 Αυγούστου 2016, 06:01 / Ανανεώθηκε 2 Αυγούστου 2016, 17:47\nΟ Μάριος Αθανασίου θα δουλεύει πολύ αυτό το καλοκαίρι. Πώς είναι να περνάς το καλοκαίρι στην Αθήνα δουλεύοντας;\nΕίναι το ίδιο. Αν είναι εποικοδομητικό και δημιουργικό, ή αν είναι η δουλειά σου, θα είσαι εδώ. Δεν είμαστε συνηθισμένοι να κάνουμε τρεις μήνες διακοπές. Κανένας μας, όχι μόνο οι ηθοποιοί\nτόνισε στο 7 Μέρες TV.\nΒοηθάει ότι στην παράσταση αυτή ξέρετε σεναριογράφο, σκηνοθέτη και συμπρωταγωνίστρια;\n«Αυτό ισχύει και το χειμώνα και το καλοκαίρι. Πάντα ζυγίζεις το κείμενο που έχεις στα χέρια σου και τους συνεργάτες και αναλόγως κινείσαι. Δηλαδή, το γεγονός ότι είναι καλοκαίρι, δεν σημαίνει ότι θα κάναμε κάποια έκπτωση. Είναι ευτυχής συγκυρία ανεξαρτήτως εποχής».\nΟ Δημήτρης θα πάρει διαζύγιο κι έχει ήδη άλλη γυναίκα στη ζωή του.\n«Ο Δημήτρης είναι ένας άνθρωπος που περνάει την κρίση σε πολλά επίπεδα οικονομική, οικογενειακή και προσωπική. Είναι αυτό που ζουν πολλοί άνθρωποι τα τελευταία χρόνια και μας επηρεάζει ποικιλοτρόπως. Στο έργο παρακολουθούμε ένα Σαββατοκύριακο πριν χωρίσει το ζευγάρι και πριν πουλήσουν το εξοχικό τους».\nΕσύ πώς θα αντιδρούσες αν πάθαινες ό,τι και ο Δημήτρης;\n«Μέσα στα τελευταία οκτώ χρόνια υπήρχαν τα δυο από αυτά ή και όλα μαζί. Σίγουρα έχω αντιμετωπίσει τέτοιες καταστάσεις και ήταν ένα διάστημα που δεν το λες ευνοϊκό. Ακόμη κι αν δεν συμβαίνει άμεσα σε σένα, θα συμβαίνει στο φιλικό ή το οικογενειακό σου περιβάλλον. Προσπαθώ να τα αντιμετωπίζω όλα ψύχραιμα, γιατί ο πανικός ποτέ δεν βοηθάει. Τα προβλήματα είναι δεδομένα στη ζωή μας πάντα θα έχουμε και καλές και κακές στιγμές».\nΠώς θα περιέγραφες τη σκηνή που το ένα ζευγάρι αντιλαμβάνεται την παρουσία του άλλου;\n«Είναι κάτι που δεν θέλει να ζήσει κανένας στη ζωή του. Παρότι οι δυο τους είναι έτοιμοι να χωρίσουν, είναι δύσκολο. Εμείς το αντιμετωπίζουμε όσο πιο κωμικά γίνεται».\n«Βέβαια. Στους μεγάλους έρωτες και στις μεγάλες αγάπες υπάρχουν αυτά».\nΚανείς δεν θέλει να σκεφτεί ότι ο άλλος έχει προχωρήσει.\n«Εννοείται. Πάντα σε ενοχλεί και αισθάνεσαι περίεργα ή, επίσης, καταλαβαίνεις πόσο ουσιώδη είναι αυτά που σε χωρίζουν με τον άλλο. Όταν είσαι με έναν άνθρωπο, νομίζεις ότι οι δυσκολίες που αντιμετωπίζεις είναι οι πιο σημαντικές. Όταν απομακρυνθείς, τότε συνειδητοποιείς πραγματικά τι είχες και πώς το έχασες».


Smartfootball Camp | Salonica 2019 | World Sports\nSmartfootball Camp | Salonica 2019\nΧαρακτηριστικά & Πρόγραμμα\n24-06 έως 28-06-2019\nΗ World Sports σε συνεργασία με την ισπανική Tecnifutbol διοργανώνουν το Smartfootball Camp Salonica 2019, για αγόρια και κορίτσια από 7 έως 18 ετών. Το camp θα πραγματοποιηθεί στις εγκαταστάσεις "Kanonierides Soccer Center - Μούντας" από 24 έως 28 Ιουνίου. Οι νεαροί ποδοσφαιριστές θα έχουν την ευκαιρία να προπονηθούν με την νέα καινοτόμο μεθοδολογία Smartfootball και να γνωρίσουν την Καταλανική φιλοσοφία.\nΤο πρόγραμμα του Camp περιλαμβάνει καθημερινά 2 προπονητικές μονάδες και ένα θεωρητικό μάθημα με την καθοδήγηση κορυφαίων Ισπανών προπονητών της Tecnifutbol. Οι προπονητές είναι κάτοχοι διπλώματος Uefa Pro & Α και εξειδικευμένοι στην μεθοδολογία Smartfootball. Στο προπονητικό team του Camp πέραν των καταξιωμένων Ισπανών προπονητών υπάρχουν και 'Ελληνες προπονητές οι οποίοι εργάζονται σε ελληνικές ΠΑΕ!\nΕπικεφαλής του προπονητικού team θα είναι ο Yuriy Storozhuk κάτοχος διπλώματος UEFA PRO και προπονητής της Smartfootball Academy.\nΤην επιμέλεια του προγράμματος για τους τερματοφύλακες θα έχει ο Enric Gutiérrez κάτοχος UEFA PRO Goalkeepers Coach, επικεφαλής προπονητής τερματοφυλάκων της Smartfootball Academy και της CE Tecnifutbol και στενός συνεργάτης του γνωστού προπονητή τερματοφυλάκων Hans Leiter στην Ακαδημία Hans Leiter Goalkeeping.\nΜε την ολοκλήρωση των προπονήσεων, τα παιδιά που θα λάβουν μέρος στο Smartfootball Camp, θα παραλάβουν ατομική αξιολόγηση και δίπλωμα συμμετοχής.\nΟ κορυφαίος παίκτης του Camp θα ταξιδέψει εντελώς δωρεάν στην Ισπανία για να προπονηθεί στην Tecnifutbol International Academy στο υπερσύγχρονο προπονητικό κέντρο Complex Esportiu Futbol Salou και σε καταλανικούς συλλόγους.\nΠαράλληλα, θα επιλεχθούν ποδοσφαιριστές για τη συγκρότηση επίλεκτης ομάδας η οποία θα ταξιδέψει στην Ισπανία για 5ήμερο προπονητικό πρόγραμμα και φιλικούς αγώνες!\nΣτο Smartfootball Camp Salonica 2019 το παρόν θα δώσουν επίσημοι ανιχνευτές ταλέντων (scouts) των μεγαλύτερων ποδοσφαιρικών ομάδων της Ελλάδας, προπονητές των μικτών ομάδων των τοπικών ενώσεων, καθώς και όσοι ενδιαφέρονται και μπορούν να παίξουν ρόλο στην ανίχνευση, ανάδειξη και προώθηση των ποδοσφαιρικών ταλέντων της Ελλάδας.\nΤι είναι το Smartfootball;\nΔείγμα της αποδοχής και της αναγνώρισης που χαίρει η μεθοδολογία Smartfootball είναι η υιοθέτηση του από όλο και περισσότερες ακαδημίες μεγάλων ομάδων της Ευρώπης. Το Smartfootball ¨πατάει¨ στις 4 από τις 5 ηπείρους της υφηλίου, καθώς εφαρμόζετε σε ακαδημίες, ποδοσφαιρικά σχολεία ακόμα και σε ομοσπονδίες σε χώρες όπως οι Αγγλία, Ρωσία, Δανία, Ιρλανδία, Η.Π.Α, Κίνα, Τυνησία, Λιβύη, Μαρόκο και πολλές άλλες.\nΔημιουργός του Smartfootball είναι ο Juan Luis Martinez Garcia ο όποιος έχει εφαρμόσει την μεθοδολογία σε κορυφαίους συλλόγους ως Τεχνικός Διευθυντής στις ακαδημίες της Εσπανιόλ και της Ντιναμό Μόσχας και ως διευθυντής μεθοδολογίας στην ακαδημία της Ρεάλ Μαδρίτης. Αξίζει να σημειωθεί οτι μετά την 11χρονη θητεία του στην Εσπανιολ αποχώρησε αφήνοντας 13 ποδοσφαιριστές από την ακαδημία στην 1η ομάδα.\nΔιευθυντής της Tecnifutbol είναι ο Albert Vinas και μαζί με την ομάδα του η οποία απαρτίζεται από επαγγελματίες προπονητές με το υψηλότερο επίπεδο κατάρτισης, εφαρμόζει τη μεθοδολογία με μεγάλη επιτυχία στην Tecnifutbol International Academy.\nΟ Albert Vinas διαθέτει πολυετή εμπειρία στη εκπαίδευση προπονητών και παιχτών: 20 χρόνια ως διευθυντής, συντονιστής και εκπαιδευτής στην προπονητική σχολή της Καταλανικής Ομοσπονδίας (FCF) και της ομοσπονδίας της Λιβύης, με διεθνή εμπειρία στο Μαρόκο, τη Φιλανδία, τη Νορβηγία, την Ιρλανδία, τις ΗΠΑ και την Τυνησία. Μερικές από τις προσωπικότητες που έχει εκπαιδεύσει είναι ο Marc Bartra, ο Sergi Roberto, ο προπονητής της Tottenhamm, Mauricio Pochettino και ο πρώην τεχνικός της Barcelona, Tito Villanova.\nΤο Smartfootball είναι ένα εκπαιδευτικό σύστημα σχεδιασμένο για την εκπαίδευση έξυπνων και δημιουργικών ποδοσφαιριστών και είναι το αποτέλεσμα της εισαγωγής της γνωστικής νευροεπιστήμης στη εκπαιδευτική διαδικασία.\nΤο Smartfootball προκαλεί διαρθρωτικές αλλαγές στον εγκέφαλο των παικτών ώστε αυτές οι αλλαγές να τους βοηθήσουν να ανταποκριθούν με αυτόνομο, μοναδικό και δημιουργικό τρόπο στις πολλαπλές προκλήσεις που αντιμετωπίζουν στο παιχνίδι. Ως εκ τούτου κύριος στόχος μας είναι: "να προπονήσουμε, να εκπαιδεύσουμε και να ενδυναμώσουμε τον εγκέφαλο".\nΧαρακτηριστικά της Μεθοδολογίας\nΈχουμε αφαιρέσει τις ασκήσεις στις οποίες δεν υπάρχει δραστηριότητα του εγκεφάλου.\nΔημιουργούμε ποδοσφαιρικά προβλήματα και χρησιμοποιούμε ερωτήσεις.\nΔεν δίνουμε τις λύσεις.\nΔιαχείριση του λάθους. Το λάθος είναι ευκαιρία για μάθηση.\nΜοντέλο μάθησης με καθορισμένους στόχους και περιεχόμενα.\nΣτόχος μας είναι ΝΑ ΠΑΙΖΟΥΜΕ ΚΑΛΑ!\n“Το να παίζουμε καλά εξαρτάται από εμάς, η νίκη ή η ήττα πολλές φορές, εξαρτάται από άλλους εξωτερικούς παράγοντες τους οποίους δεν μπορούμε να ελέγξουμε.”\nMARC MIQUEL MARTINEZ\nSmartfootball (επίπεδο 2)\nΔιευθυντής μεθοδολογίας – C.E. Tecnifutbol\nΠροπονητής – Smartfootball Academy\nΠροπονητής - Smartfootball Academy\nGoalkeepers Coach UEFA PRO & UEFA A’\nΕπικεφαλής προπονητής ΤΦ - C.E.Tecnifutbol\nΠροπονητής ΤΦ – Smartfootball Academy\nΠροπονητής - Smartfootball Technical School Hellas\nUEFA A’ & UEFA Elite Youth A’\nSmartfootball (επίπεδο 1) – Υποψήφιος Smartfootball (επίπεδο 2)\nΧαρακτηριστικά του Camp\n• Ισπανοί προπονητές κάτοχοι διπλώματος Uefa Pro & Α εξειδικευμένοι στην μεθοδολογία Smartfootball.\n• Προπονητής τερματοφυλάκων Uefa Pro Goalkeepers Coach εξειδικευμένος στη μεθοδολογία Smartfootball.\n• Ολιγομελή τμήματα: 10 παίκτες - 1 προπονητής\n• Διπλές προπονήσεις με τη νέα μεθοδολογία Smartfootball.\n• Προπονήσεις ειδικά σχεδιασμένες σύμφωνα με το επίπεδο των παικτών.\n• 120 συμμετέχοντες. Από 7 έως 18 ετών (2012-2001)\n• Δευτέρα 24/06/2019 έως Παρασκευή 28/06/2019.\n* Το πρόγραμμα μπορεί να τροποποιηθεί βάση των συμμετεχόντων\nΠαροχές του Camp\n• Προπόνηση με τη μεθοδολογία Smartfotball\n• Διπλές προπονήσεις\n• Θεωρητική εκπαίδευση - Προβολές βίντεο\n• Ισπανοί προπονητές Uefa Pro & Α εξειδικευμένοι στη μεθοδολογία Smartfootball\n• Ισπανός προπονητής τερματοφυλάκων Uefa Pro Goalkeepers Coach εξειδικευμένος στη μεθοδολογία Smartfootball\n• Δωρεάν ταξίδι στην Ισπανία για τον κορυφαίο παίκτη του Camp (προπονήσεις στην Tecnifutbol International Academy και σε καταλανικούς συλλόγους)\n• Προώθηση ταλέντων σε διεθνή Club\n• T-shirt του Camp\n• Νερά - Σνακ\n• Ιατρική κάλυψη\n• Φωτογραφική κάλυψη - Βιντεοσκόπηση\n• Αναμνηστικά διπλώματα συμμετοχής\n• Ομαδική αναμνηστική φωτογραφία\nVideo of eH7wSEUAo4M\nΓήπεδο Kanonierides Soccer Center - Μούντας\n2 Γήπεδα ποδοσφαίρου: 11:11.\n•Αίθουσα προβόλων για τα θεωρητικά μαθήματα.\n•Μεικτή ζώνη - Χώρος συγκέντρωσης μεταξύ συμμετεχόντων, γονέων και οργανωτών.


Μεροκάματο τρόμου για τους εφοριακούς. Διαπιστώνουν τις φορολογικές παραβάσεις με κίνδυνο τη σωματική τους ακεραιότητα | InEvros.gr\nΑρχική in Νέα in Κοινωνία Μεροκάματο τρόμου για τους εφοριακούς. Διαπιστώνουν τις φορολογικές παραβάσεις με κίνδυνο τη...\nΜεροκάματο τρόμου για τους εφοριακούς. Διαπιστώνουν τις φορολογικές παραβάσεις με κίνδυνο τη σωματική τους ακεραιότητα\nΟι δωδεκάωρες βάρδιες, τα υπηρεσιακά ταξίδια με τα ΙΧ αυτοκίνητά τους-πολλές φορές πληρώνουν και τη βενζίνη, όπως λένε- αλλά κυρίως, ο κίνδυνος για τη σωματική τους ακεραιότητα, είναι οι συνθήκες εργασίας που φέρνουν τους οικονομικούς ελεγκτές στα όριά τους.\nΟι υπάλληλοι των Υπηρεσιών Ερευνών και Διασφάλισης Δημοσίων Εσόδων, ζουν έναν καθημερινό Γολγοθά που το καλοκαίρι, λόγω της τουριστικής κίνησης, εντείνεται και τους φτάνει στα όρια των προσωπικών τους αντοχών.\n«Δεν είμαστε οι χρυσοπληρωμένοι ανώτατοι υπάλληλοι με το ακριβό αυτοκίνητο, το κοστούμι και τον χαρτοφύλακα. Είμαστε υπάλληλοι με χαμηλά αμειβόμενη υπερωριακή εργασία, που δουλεύουμε δώδεκα ώρες την ημέρα, ταξιδεύουμε πολύ και αντιμετωπίζουμε οργισμένους επιχειρηματίες», δηλώνει στο newpost ο Θεοφάνης Μπαρμπαρίτσας, που εργάζεται ως ελεγκτής στην ΥΔΔΕ Δυτικής Ελλάδας.\nΣύμφωνα με τους υπαλλήλους των συγκεκριμένων υπηρεσιών, δύο είναι τα μεγαλύτερα προβλήματαπου αντιμετωπίζουν: η υποστελέχωση και το εύρος των περιοχών που πρέπει να καλύπτουν. Έτσι, λίγα άτομα αναγκάζονται να κάνουν μεγάλα ταξίδια χωρίς αποτέλεσμα, αφού, όπως λένε χαρακτηριστικά: «με μία επίσκεψη το καλοκαίρι σε ένα εστιατόριο δεν χτυπάς τη φοροδιαφυγή».\nΤο πιο σοβαρό, πρόβλημα, όμως, είναι οι επιθέσεις, λεκτικές και σωματικές, που συχνά δέχονται τα κλιμάκια. Σύμφωνα με τους υπαλλήλους των ΥΕΔΔΕ, τα τελευταία χρόνια έχουν μειωθεί αισθητά αυτού του είδους οι αντιδράσεις των επιχειρηματιών, χωρίς, βέβαια, να σημαίνει ότι δεν υπάρχει κίνδυνος ανά πάσα ώρα και στιγμή να πέσουν θύματα προπηλακισμών, ακόμη και ξυλοδαρμού.\n«Μου έχει τύχει να μου επιτεθεί ο επιχειρηματίας λεκτικά ή να με διώξει από το μαγαζί του με τη βοήθεια των μπράβων», λέει ο Θανάσης Μπαραμπαρίτσας, ο οποίος δηλώνει ότι είναι ιδιαίτερα προσεκτικός κατά την άσκηση των καθηκόντων του. Όπως λέει χαρακτηριστικά, τις περισσότερες φορές που επισκέπτεται κάποιο κατάστημα εστίασης για έλεγχο, εμφανίζονται ξαφνικά διάφοροι…. «φουσκωτοί» οι οποίο τον κοιτούν επίμονα και απειλητικά όσο εκείνος ψάχνει τα βιβλία.\nΔεν λείπουν, όμως και τα παραδείγματα ακραίων αντιδράσεων από ελεγχόμενους επιχειρηματίες. Χαρακτηριστικό είναι το παράδειγμα ιδιοκτήτη εστιατορίου σε πόλη της Βορείου Ελλάδος, ο οποίος, τον περασμένο χειμώνα, «πιάστηκε» να μην έχει κόψει ούτε μία απόδειξη στο γεμάτο μαγαζί του. Όταν οι ελεγκτές του καταλόγισαν το πρόστιμο, τους ζητούσε με φωνές και προπηλακισμούς να φύγουν από το κατάστημα, ενώ ταυτόχρονα…. παρότρυνε τους εμβρόντητους πελάτες του να σηκωθούν από τα τραπέζια και… να τους δείρουν.\nΣτην δυτική Ελλάδα, πριν από μερικούς μήνες, ιδιοκτήτης εμπορικού καταστήματος κράτησε δυο γυναίκες ελεγκτές… όμηρους για πολλές ώρες, μέχρι να επέμβει η αστυνομία και να τις απελευθερώσει. Νωρίτερα είχαν διαπιστώσει ότι ο έμπορος δεν έδινε στις πελάτισσές του αποδείξεις για τα ενδύματα που αγόραζαν.\n«Πταίσματα», ίσως, μπροστά στον ξεσηκωμό ενός ολόκληρου νησιού, πριν από μερικά χρόνια. Οι κάτοικοι της περιοχής μετέτρεψαν τις διαμαρτυρίες για τη σύλληψη ιδιοκτήτη καφετέριας σε… διαδήλωση έξω από το αστυνομικό τμήμα. Εκεί είχαν οδηγηθεί οι ελεγκτές του τότε ΣΔΟΕ και ο επιχειρηματίας που εντοπίστηκε να μην κόβει αποδείξεις. Μάλιστα, οι συγκεντρωμένοι παρέμειναν ολόκληρη τη νύχτα έξω από το αστυνομικό τμήμα του νησιού, του οποίου, μάλιστα, έκοψαν την ηλεκτροδότηση και την υδροδότηση με αίτημα την απελευθέρωση του κρατούμενου.\nΠροηγούμενο άρθροΑλεξανδρούπολη – ΜΓΣ Εθνικός : 18ο Συνέδριο Διοίκησης Αθλητισμού και Αναψυχής\nΕπόμενο άρθροΑλεξανδρούπολη: Ανακοίνωση – Ακύρωση θεατρικής παράστασης\nΣτο ψητοπωλείο Δαβής θα βρεις το πιο «δυνατό» σουβλάκι της πόλης


Hoi An Osaka Riverside Villa & Spa, Χόι Αν (και γύρω περιοχές) | Hotels.com\nHoi An Osaka Riverside Villa & Spa, Χόι Αν (και γύρω περιοχές), Quang Nam (επαρχία), ΒιετνάμΠροορισμός\nΌλα τα καταλύματα σε Χόι Αν (και γύρω περιοχές), Quang Nam (επαρχία), Βιετνάμ\nΞενοδοχείο με εξωτερική πισίνα, κοντά σε Ρίβερσαϊντ Χόι Αν\nTra Que Village, Χόι Αν (και γύρω περιοχές), Βιετνάμ\nΠαραλία Cua Dai - 21 λεπτά περπάτημα\nΠαραλία Αν Μπανγκ - 37 λεπτά περπάτημα\nΑρχαία Πόλη του Χόι Αν - 37 λεπτά περπάτημα\nΑγορά του Χόι Αν - 41 λεπτά περπάτημα\nΑγορά Μπα Λε - 13 λεπτά περπάτημα\nΓέφυρα Καμ Ταν - 15 λεπτά περπάτημα\nΣπίτι Τραν Ντουόνγκ - 37 λεπτά περπάτημα\nΑίθουσα Συνέλευσης της Κινεζικής Συνάθροισης του Τσαοζχού - 38 λεπτά περπάτημα\nΑίθουσα Συνέλευσης της Κινεζικής Συνάθροισης του Χαϊνάν - 39 λεπτά περπάτημα\nΝυχτερινή Αγορά του Χόι Αν - 4 χλμ.\nΝτα Νανγκ (DAD-Διεθνές Αεροδρόμιο της Ντα Νανγκ) - 48 λεπτά με αμάξι\nHoi Osaka Riverside Villa Hotel\nHoi Osaka Villa Hotel\nHoi Osaka Riverside Villa\nHoi Osaka Villa\nHoi An Osaka Riverside & Spa\nHoi An Osaka Riverside Villa & Spa Hotel\nHoi An Osaka Riverside Villa & Spa Hotel Hoi An\nΓια την ασφάλεια των ταξιδιωτών, εφαρμόζονται τα ακόλουθα: πραγματοποιούνται σποραδικές θερμομετρήσεις στα μέλη του προσωπικού, μπορεί να γίνει θερμομέτρηση στους πελάτες, παρέχεται απολυμαντικό χεριών στους πελάτες και απαιτούνται μάσκες στους κοινόχρηστους χώρους.\nΠροσφέρει το Hoi An Osaka Riverside Villa & Spa δωρεάν ακύρωση και πλήρη επιστροφή χρημάτων;\nΝαι, το Hoi An Osaka Riverside Villa & Spa έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας, τα οποία μπορούν να ακυρωθούν έως και λίγες ημέρες πριν το check-in. Απλώς βεβαιωθείτε ότι ελέγχετε την πολιτική ακύρωσης αυτού του καταλύματος, για να δείτε τους ακριβείς όρους και προϋποθέσεις.\nΠοια μέτρα καθαρισμού και υγιεινής ισχύουν αυτήν την περίοδο στο Hoi An Osaka Riverside Villa & Spa;\nΠροσφέρεται στάθμευση στον χώρο του καταλύματος (Hoi An Osaka Riverside Villa & Spa);\nΥπάρχει πισίνα σε αυτό το κατάλυμα (Hoi An Osaka Riverside Villa & Spa);\nΕπιτρέπονται κατοικίδια σε αυτό το κατάλυμα (Hoi An Osaka Riverside Villa & Spa);\nΠοιες ώρες πραγματοποιείται το check-in και το check-out σε αυτό το κατάλυμα (Hoi An Osaka Riverside Villa & Spa);\nΥπάρχουν εστιατόρια σε αυτό το κατάλυμα (Hoi An Osaka Riverside Villa & Spa) ή στη γύρω περιοχή;\nΝαι, υπάρχει ένα εστιατόριο στο κατάλυμα όπου μπορείτε να απολαύσετε διεθνή κουζίνα. Μερικά κοντινά εστιατόρια είναι τα εξής: Thunc quyen coffee (4 λεπτά με τα πόδια), Riverside Garden (5 λεπτά με τα πόδια) και Hoshigami Sushi Japanese Restaurant Hoi An (7 λεπτά με τα πόδια).\nΠροσφέρει υπηρεσία μεταφοράς με λεωφορειάκι από και προς το αεροδρόμιο αυτό το κατάλυμα (Hoi An Osaka Riverside Villa & Spa);\nΝαι, προσφέρεται λεωφορειάκι για μεταφορά από και προς το αεροδρόμιο. Η χρέωση είναι 300000 VND ανά όχημα.\nΠοιες δραστηριότητες είναι διαθέσιμες στο Hoi An Osaka Riverside Villa & Spa και στη γύρω περιοχή;\nΤο Hoi An Osaka Riverside Villa & Spa διαθέτει εξωτερική πισίνα και κήπο.\nΧόι Αν (και γύρω περιοχές) Ξενοδοχεία


Politico: Η Λάουρα Χουχτασάαρι είναι «η Μαρίν Λεπέν της Φινλανδίας» | HuffPost Greece\n26/01/2018 14:15 EET\nPolitico: Η Λάουρα Χουχτασάαρι είναι «η Μαρίν Λεπέν της Φινλανδίας»\n«Μαρίν Λεπέν της Φινλανδίας» χαρακτηρίζει τη Λάουρα Χουχτασάαρι, μία εκ των οκτώ υποψηφίων για την προεδρία της χώρας, δημοσίευμα του Politico.\n«Η υποψήφια του ακροδεξιού Κόμματος των Φινλανδών ξεχωρίζει τόσο σε στυλ όσο και σε ουσία. Δεν θα κερδίσει τις προεδρικές εκλογές της Κυριακής, αλλά χρησιμοποιεί τον χρόνο της στο φως της δημοσιότητας για να προωθήσει το αντιμεταναστευτικό, αντισυστημικό της μήνυμα» αναφέρεται σχετικά.\nΗ ίδια, σύμφωνα με το Politico, μισεί την ΕΕ, επιδοκιμάζει το Brexit και υποστηρίζει τον Ντόναλντ Τραμπ, ενώ «πιστεύει ότι η Φινλανδία είναι περισσότερο από έτοιμη για το είδος λαϊκισμού της».\nH 38χρονη έχει υποστηρίξει ότι η ΕΕ έχει μετατρέψει τη Φινλανδία σε αποικία της, ενώ καταφέρεται εναντίον μιας πολιτικής ελίτ η οποία αδιαφορεί για την εργατική τάξη. Επίσης, υπογραμμίζει τους κινδύνους της μεγάλης κλίμακας- κυρίως μουσουλμανικής- μετανάστευσης.\n«Είμαι εδώ για να θυμίσω στον κόσμο ότι το Κόμμα των Φινλανδών είναι στα αλήθεια μια εναλλακτική στο κατεστημένο» είπε σε συνέντευξή της στο Politico. «Θέλω να αλλάξω την κατεύθυνση της Φινλανδίας και να ανακτήσω την ανεξαρτησία μας».\nΟ φινλανδικός τύπος την χαρακτηρίζει «Μαρίν Λεπέν της Φινλανδίας» τόσο για την εμφάνισή της όσο και για τους πύρινους λόγους της και τα αποδοκιμαστικά σχόλιά της για τους μετανάστες και την ομοφυλοφιλία- τόσο αντίθετα με την παραδοσιακά συντηρητική πολιτική σκηνή της Φινλανδίας.\nΩστόσο, η Χουχτασάαρι δεν θεωρείται πως μπορεί να κερδίσει την προεδρία, καθώς ο πρόεδρος Σαούλι Νιινίστο είναι εξαιρετικά δημοφιλής και δημοσκοπήσεις του δίνουν γύρω στο 63%. Η ίδια είναι μόλις στο 6%- ωστόσο δεν έχει αφήσει την υποψηφιότητά της να πάει χαμένη, καθώς «προετοιμάζει» την εκλογική βάση του κόμματος εν όψει των κοινοβουλευτικών εκλογών και των ευρωεκλογών του 2019. Επίσης, αποτελεί καλή άσκηση για τη βελτίωση των πολιτικών της ικανοτήτων και της παρουσίασης του πολιτικού της μηνύματος στη «συστημική» φινλανδική πολιτική σκηνή, για την οποία η ίδια εκτιμά πως πλέον είναι «εύφορο έδαφος» για τις ιδέες της.\n«Η Φινλανδία έχει αργήσει λίγο συγκριτικά με τις άλλες ευρωπαϊκές χώρες» λέει σχετικά. «Τα αντιμεταναστευτικά κόμματα κερδίζουν έδαφος και οι άνθρωποι ξυπνούν παντού. Ξυπνούν και εδώ, επίσης».\nΤο στυλ της αποτελεί ψηφιδωτό επιλογών και στρατηγικών άλλων λαϊκιστών πολιτικών, όπως ο σκληρός εθνικισμός και η μητρότητα της Λεπέν, ο Ευρωσκεπτικισμός του Νάιτζελ Φάρατζ, τα σλόγκαν του Τραμπ («Πρώτα η Φινλανδία» κλπ) κ.α. Αξίζει να σημειωθεί πως, πριν μπει στο κοινοβούλιο, ήταν καθηγήτρια θρησκευτικών και δίδασκε σε παιδιά με ειδικές ανάγκες. Αυτά τα χαρακτηριστικά της της έχουν επιτρέψει να αποτελεί το δημόσιο πρόσωπο του κόμματος, ενώ ο Τζούσι Χάλα-άχο, επικεφαλής του κόμματος και ευρωβουλευτής, μένει στο παρασκήνιο ως στρατηγιστής. Ο ίδιος θεωρείται το «enfant terrible» της φινλανδικής πολιτικής, με σοκαριστικές δηλώσεις όπως, μεταξύ άλλων, ότι το Ισλάμ είναι μια θρησκεία παιδοφίλων, ότι οι Σομαλοί έχουν γενετική προδιάθεση να είναι κλέφτες, και ότι τα προβλήματα χρέους της Ελλάδας θα μπορούσαν να λυθούν με μια στρατιωτική χούντα.\nPLUS: Λεπέν Φινλανδία


Η πρώτη γυναίκα συγγραφέας που έσπασε όλα τα ταμπού. Τα έργα της έγιναν ταινίες, δεν παντρεύτηκε ποτέ και ο θάνατός της παραμένει μυστήριο - ΜΗΧΑΝΗ ΤΟΥ ΧΡΟΝΟΥ\nΗ συγγραφέας του κλασικού μυθιστορήματος “Περηφάνια και Προκατάληψη” ήταν μια γυναίκα που προσπάθησε να ζήσει τη ζωή της κόντρα στη συντηρητική βρετανική κοινωνία στις αρχές του 19ου αιώνα. Η πρώτη πράξη αντίστασης στα ταμπού κατά των γυναικών, ήταν ότι έγινε συγγραφέας. Η επόμενη ότι δεν παντρεύτηκε ποτέ.\nΗ προσωπική της διαδρομή ίσως χαρακτηρίζεται από τη φράση μια ηρωίδας της: “Μετά απ’ όλα αυτά, δηλώνω ότι δεν υπάρχει μεγαλύτερη απόλαυση από το διάβασμα”.\nΤο μυστήριο του θανάτου της\nΗ Ώστεν συνέχισε να γράφει έως το τέλος της ζωής της παρά τα θέματα υγείας που αντιμετώπιζε.\nΠέθανε στα 42 της χρόνια από κάποια ανεξιχνίαστη ασθένεια. Πιθανολογείτε ότι υπέφερε από τη νόσο του Άντισον ή από καρκίνο.\nTo 2017 η Βρετανική βιβλιοθήκη παρουσίασε την πιθανότητα να δηλητηριάστηκε από αρσενικό. Η εκδοχή αυτή πυροδότησε διάφορα σενάρια. Η συγγραφέας Λίντσεϊ Άσφορντ έγραψε ότι θα μπορούσε να έχει δηλητηριαστεί από κάποιο φάρμακο που περιείχε την συγκεκριμένη ουσία.\nΆλλοι μελετητές όπως η καθηγήτρια Τζάνετ Τόντ, θεωρούν μάλλον απίθανο να δηλητηριάστηκε επίτηδες.\nΜεταφορές στη μικρή και τη μεγάλη οθόνη\nΗ Ώστεν έχει πετύχει κάτι σπάνιο και εξαιρετικό. Οι θαυμαστές της συνεχίζουν να αυξάνονται σταθερά, 200 χρόνια μετά το θάνατό της ενώ τα μυθιστορήματά της έχουν μεταφερθεί στη μεγάλη αλλά και στη μικρή οθόνη.\nΤο γνωστό “Περηφάνεια και Προκατάληψη” έγινε σειρά στο BBC (1995) και απογείωσε την καριέρα του νεαρού τότε Κόλιν Φέρθ, ενώ αργότερα γυρίστηκε σε ταινία με την Κίρα Νάιτλι και τον Μάθιου Μακφάντιεν (2005).\nΠολυάριθμες είναι και οι ταινίες, οι σειρές και τα βιβλία που έχουν βασιστεί στο έργο της. Από «Το Ημερολόγιο της Μπρίτζετ Τζόουνς» (2001) μέχρι το «Περηφάνια και προκατάληψη και ζόμπι» (2016), η επιρροή των μυθιστορημάτων της είναι εντυπωσιακή.\nΤζέιν Ώστεν: “Μετά απ’ όλα αυτά, δηλώνω ότι δεν υπάρχει μεγαλύτερη απόλαυση από το διάβασμα”.\nΜια συγγραφέας μπροστά από την εποχή της\nΗ Ώστεν έζησε σε μια εποχή που η κοινωνική θέση ήταν υψίστης σημασίας. Οι γυναίκες της τάξης της σπανίως εργάζονταν και ο γάμος αποτελούσε ένα μέσο κοινωνικής αποκατάστασης, αλλά και οικονομικής ασφάλειας. Οι ανύπαντρες γυναίκες έμεναν με την οικογένεια τους και ήταν οικονομικά εξαρτημένες από εύπορους συγγενείς, αν υπήρχαν πλούσιοι συγγενείς.\nΜε το καυστικό στυλ που τη διέκρινε, η Ώστεν έγραφε για δυναμικές γυναίκες που διάλεγαν να παντρευτούν από έρωτα. Μέσα από τα κείμενά της ασκούσε κριτική στην αντίληψη ότι ο γάμος είναι ένα μέσο οικονομικής ασφάλεια. Τα έργα της είναι μία σπάνια ματιά στον κόσμο των σχέσεων από τη γυναικεία οπτική.\nΕκ πρώτης όψεως τα μυθιστορήματα της περιγράφουν ασήμαντα καθημερινά γεγονότα μιας ήσυχης ζωής σαν αυτή που έζησε η Ώστεν. Στην πραγματικότητα όμως, περιγράφουν τη λειτουργία και τη δομή της αγγλικής κοινωνίας στις αρχές του 19ου αιώνα.\nΤο σπίτι της Ώστεν στο Hampshire. Εκεί πέρασε τα τελευταία χρόνια της ζωής της η συγγραφέας. Σήμερα λειτουργεί ως μουσείο.\nΓεννήθηκε στις 16 Δεκεμβρίου του 1775 σε μια μεσοαστή οικογένεια, στο Στήβεντον στην Αγγλία. Είχε επτά αδέρφια, εκ των οποίων μόνο μία αδερφή, την Κασσάνδρα, με την οποία είχαν πολύ κοντινή σχέση. Έμειναν μαζί έως τον θάνατό της τον Ιούλιο του 1817.\nΗ Ώστεν ζούσε μια ήσυχη ζωή με την οικογένειά της, αγαπούσε την εξοχή και δυσανασχέτησε έντονα όταν μετακόμισαν στο Μπαθ και αργότερα το Σαουθάμπτον.\nΈγραφε από πολύ μικρή αλλά δεν δημοσίευσε τίποτα έως τα 36 της χρόνια. Όλα τα έργα της εκδόθηκαν ανώνυμα όπως συνέβαινε συχνά την εποχή εκείνη με τις γυναίκες συγγραφείς.\nΗ οικογένεια της στήριζε έμπρακτα την αγάπη της Ώστεν για τη συγγραφή. Το 1797 ο πατέρας της προσπάθησε να εκδώσει ένα από τα μυθιστορήματά της, αλλά απορρίφθηκε από τον εκδοτικό οίκο.\nΛίγα χρόνια μετά ο αδερφός της Χένρι ήρθε σε επαφή με εκδοτικούς οίκους και το 1811 εκδόθηκε το πρώτο της βιβλίο “Λογική κι Ευαισθησία” με δικά της έξοδα. Το μυθιστόρημα απέσπασε πολύ καλές κριτικές και αγαπήθηκε από το κοινό.\nΑκολούθησε το γνωστό “Περηφάνεια και Προκατάληψη” (1813) που έγινε αμέσως επιτυχία. Το βιβλίο ήταν υπογεγραμμένο “από τον συγγραφέα του Λογική κι Ευαισθησία”.\nΣτη διάρκεια της ζωής της η Ώστεν δημοσίευσε άλλα δύο μυθιστορήματα: το “Μάνσφιλντ Παρκ “(1814) και “Έμμα” (1815).\nΜετά το θάνατό της ο Χένρι ανέλαβε την έκδοση άλλων δύο βιβλίων της, “Το Αββαείο του Νόρθανγκερ” (1817) και “Πειθώ” (1817). Στην έκδοση αυτή με ένα βιογραφικό σημείωμα ο αδερφός της αποκάλυψε στο κοινό την ταυτότητα της συγγραφέως.\nΠερηφάνια και Προκατάληψη. Aριστερά η κινηματογραφική μεταφορά με την Κίρα Νάιτλι και τον Μάθιου Μακφάντιεν. Δεξιά η τηλεοπτική σειρά του BBC με τον Κόλιν Φερθ και την Τζένιφερ Ελχ.\nΗ προσωπική ζωή της συγγραφέως έχει απασχολήσει κατά καιρούς την κοινή γνώμη.\nΤο ενδιαφέρον των αναγνωστών της για περισσότερες λεπτομέρειες πηγάζει ίσως από τη ρομαντική φύση των μυθιστορημάτων της. Η εικόνα που επικράτησε για την Ώστεν είναι αυτή μιας ανύπαντρης γυναίκας που προτίμησε μια ήσυχη ζωή. Η αλήθεια όμως είναι μάλλον διαφορετική. Σύμφωνα με βιογράφους η Τζέιν Ώστεν δεν ήταν μια γεροντοκόρη όπως συχνά την παρουσιάζουν.\nΜετά το θάνατό της Τζέιν, η αδερφή της κατέστρεψε πολλά από τα γράμματα της ώστε να προστατεύσει την ιδιωτική της ζωή.\nΑπό εκείνα που διασώθηκαν φαίνεται ο έρωτας της Ώστεν με τον Ιρλανδό Τομ Λεφρόι. Το ειδύλλιο τελικά δεν προχώρησε σε γάμο κι ο Λεφρόι γύρισε στην Ιρλανδία όπου αργότερα έγινε πολιτικός και δικαστής στο Ανώτατο Δικαστήριο.\nΗ σχέση της Ώστεν με τον Λεφρόι ενέπνευσε τη δημιουργία της ταινίας “Ερωτευμένη Τζέιν” (2007), με την Αν Χάθαγουεϊ στο ρόλο της γνωστής συγγραφέως και τον Τζέιμς ΜακΑβόι στο ρόλο του νεαρού δικηγόρου. Η ταινία παρουσιάζει μια διαφορετική πτυχή της Ώστεν, παρόμοια με τους γυναικείους χαρακτήρες και τις ρομαντικές ιστορίες για τις οποίες έγραφε.\nΗ Ώστεν όμως σε αντίθεση με πολλές από τις ηρωίδες των μυθιστορημάτων της δεν παντρεύτηκε ποτέ.\nΣτα 27 της χρόνια, ένας εύπορος οικογενειακός φίλος, ο Χάρις Μπιγκ Γουίδερ της έκανε πρόταση γάμου. Αυτός ο γάμος θα της εξασφάλιζε μια άνετη ζωή. Η Ώστεν δέχτηκε αλλά έμεινε ξάγρυπνη όλη τη νύχτα. Την επόμενη μέρα το πρωί άλλαξε γνώμη και τελικά απέρριψε την πρότασή του. Τα σχόλια που ακολούθησαν δεν άλλαξαν την απόφασή της. Γνώριζε ότι δεν θα ήταν ευτυχισμένη παρά μόνο αν παντρευόταν από έρωτα.\nΗ Ώστεν έζησε τη ζωή της όπως εκείνη επέλεξε, αφοσιωμένη στη μεγάλη της αγάπη, τη συγγραφή.\nΔιακόσια χρόνια μετά τον θάνατό της η μορφή της αποτυπώθηκε στο χαρτονόμισμα των 10 λιρών.\nΔιαβάστε στη “ΜτΧ”: Η συγγραφέας του βιβλίου «Ανεμοδαρμένα Ύψη», πέθανε 30 χρόνων και έγραψε μόνο ένα έργο. Ήταν σκληρή κοπέλα, που έχασε νωρίς δύο αδελφές και έλεγαν ότι είχε ερωτικό δεσμό με τον αδερφό της\n«Θα ζήσω ελεύθερο πουλί». Ο ύμνος του εργένη που τραγούδησε ο Χρηστάκης. Ο ζόρικος τραγουδιστής που ξεκίνησε από το ρεμπέτικο και έφερε την “κίνηση” στο λαϊκό


Home"»Αποκαλύψεις" »Αποκάλυψη του σωματοφύλακα της πριγκίπισσας Νταϊάνα: «Δεν φορούσε τίποτα μπροστά μου!»" »\nΣε αποκαλύψεις για την πριγκίπισσα Νταϊάνα, προχώρησε ο σωματοφύλακας της, Ken Wharfe, μιλώντας στην βρετανική «Daily Mail»\nΟ Ken Wharfe ανέλαβε την προστασία του Ουίλιαμ και του Χάρι, μετά το διαζύγιο που πήρε η Νταϊάνα από τον πρίγκιπα Κάρολο. Ο πρώην σωματοφύλακας αποκάλυψε προσωπικές στιγμές της οικογένειας, αλλά και το περιστατικό με την πριγκίπισσα Νταϊάνα, όταν βρέθηκε ολόγ@μνη μπροστά του!\n«Θυμάμαι την πρώτη μας συνάντηση. Μου είπε «Κεν, δεν σε ζηλεύω που θα προσέχεις τα δύο αγόρια μου. Μπορούν να γίνουν απίστευτα ενοχλητικά. Ο Ουίλιαμ, που εκείνη τη στιγμή έπαιζε πιάνο – ή προσπαθούσε τουλάχιστον- γύρισε και είπε «δεν είμαι ενοχλητικός». Την ίδια στιγμή, ο Χάρι έσπασε ένα βάζο.\nΑμέσως, έτρεξαν έξω και οι δύο και η Νταϊάνα τους φώναξε «ελάτε εδώ». Δεν είπα τίποτα και εκείνη ξαναμπαίνοντας στο δωμάτιο, μου είπε «Συγγνώμη Κεν. Βλέπεις τι εννοώ;». Ήταν σαν να μιλούσα με έναν φίλο μου, που γνωρίζω χρόνια», διηγείται ο Ken Wharfe, πρώην σωματοφύλακας.\n«Ήταν ολόγ@μνη μπροστά μου»\nΟ Ken Wharfe θυμήθηκε μεταξύ άλλων και ένα αστείο και ταυτόχρονα αμήχανο περιστατικό με την πριγκίπισσα Νταϊάνα, στο σπίτι της μητέρας της, στη Σκωτία. «Της άρεσε να φλερτάρει. Ήταν στον χαρακτήρα της», σχολιάζει και συνεχίζει: «Η Νταϊάνα με ρώτησε αν ήθελα να μου πλύνει τα πουκάμισα μου. Της απάντησα «όχι, κυρία. Αυτό είναι γελοίο».\n«Μου αρέσει να πλένω», μου απάντησε… Το επόμενο πρωί ήρθα και την βρήκα να σιδερώνει τα πουκάμισα μου. Φορούσε μόνο μια πετσέτα γύρω της. Τότε, ο Ουίλιαμ μπήκε μέσα και την ρώτησε «γιατί κάνεις τα πουκάμισα του Κεν;» και της τράβηξε την πετσέτα! Ήταν ολόγ@μνη και εγώ είπα στον Ουίλιαμ «αυτό που έκανες ήταν χαζό».\nΕκείνος μου απάντησε «το ξέρω ότι αρέσεις στη μαμά μου». Κι εγώ του είπα «η μαμά συμπαθεί πολλούς ανθρώπους. Ας μην το κάνουμε αυτό». Δεν ήταν χαζός. Όλα έγιναν τόσο γρήγορα. Η Νταϊάνα χαμογελούσε. Ό,τι και να σκεφτόταν, έπρεπε να δει την αστεία πλευρά.


Η ΕΟΔ Αττικής στον πύρινο εφιάλτη της ΒΑ Αττικής – Ελληνική Ομάδα Διάσωσης Αττικής – Hellenic Rescue Team of Attica\nΗ Ελληνική Ομάδα Διάσωσης Αττικής επιχείρησε με την εμπλοκή 45 συνολικά μελών του τομέα Μαζικών Καταστροφών, την συνδρομή 6μελούς κλιμακίου από την Μαγνησία και 10μελούς κλιμακίου από την Θεσσαλονίκη, με εξοπλησμένα οχήματα 4Χ4, ενός πλήρως εξοπλισμένου ασθενοφόρου, ενός πυροσβεστικού οχήματος, ενός ειδικού οχήματος απεγκλωβισμού ατόμων και σε πλήρη ετοιμότητα και επικοινωνία με το κινητό κέντρο επιχειρήσεων ?ΕΡΜΗΣ??.\nΧρονικο – Πυρκαγιές στην Ανατολική Αττική – Συνεχής ενημέρωση\nΗ ΕΟΔ Αττικης απο τις πρωτες ωρες επιχειρει με κλιμακια για την εκκενωση σπιτιων, πυροσβεση, παρέχοντας συνδρομή στις δυνάμεις πυρόσβεσης και επιτηρώντας τη ζώνη μεταξυ καμένου και άκαυτου.\nΗ ΕΟΔ ΕΙΝΑΙ ΣΕ ΕΤΟΙΜΟΤΗΤΑ\n24/8/09 23:15 Το κλιμακιο της ΕΟΔ Αττικης αποσυρεται απο τις περιοχες που τους ειχαν υποδειξει η ΠΥ προς ξεκουραση.\n24/8/09 22:50 Το κλιμακιο της ΕΟΔ Θεσσαλονικης αποσυρεται απο την περιοχη που επιχειρουσαν με την ΕΟΔ Αττικης και Βολου για ξεκουραση.\n24/8/09 17:30 Τις δυνάμεις των εθελοντών της ΕΟΔ Αττικής ενισχύουν εκτος απο τους συναδέλφους της ΕΟΔ Θεσσαλονίκης και οι συνάδελφοι της ΕΟΔ Μαγνησίας με 4 οχήματα με εξοπλισμο δασοπυροσβεσης.\n24/8/09 12:35 Ενημερωση και ερωτηση απο την ΠΑ προς το κεντρο επιχειρησεων της ΕΟΔ Θεσσαλονικης για συνδρομη με πλωτο μεσο στην περιοχη του Σχοινια για την Διασωση πυροσβεστικού αεροσκάφους οπου αποσπάστηκε ο αριστερός πλωτήρας κατά τη διάρκεια υδροληψίας.\n24/8/09 12:30 Ολες οι δυνάμεις της ΕΟΔ κατευθύνονται προς το Πικέρμι για να αντιμετωπίσουν τις αναζωπυρώσεις.\n24/8/09 09:30 Η ΕΟΔΑττικής συνδράμει στην πυρόσβεση στην περιοχή της Καλλιτεχνούπολης. Προς ενίσχυση των δυνάμεων αναμένονται οι συνάδελφοι απο τη Θεσσαλονίκη με ένα πυροσβεστικό όχημα και ένα ασθενοφόρο.\n24/8/09 07:30 – Συντάσσεται νεο κλιμάκιο και ενσωματώνεται με το κλιμακιο που καταφθάνει απο στιγμη σε στιγμη απο την Θεσσαλονίκη. Στο κλιμακιο αυτο θα υπαρχει ασθενοφόρο με ομαδα πρώτων βοηθειών καθως και πυροσβεστικό οχημα\n24/8/09 00:30 – Οι δυνάμεις της ΕΟΔ συνεχίζουν να επιχειρούν.\n23/08/09 21:45 – Συντάσσεται λιγομελες κλιμάκιο απο την ΕΟΔ Θεσσαλονίκης για ενίσχυση της ΕΟΔ Αττικής.\n23/08/09 21:00 – Η ΕΟΔ Αττικής δρα αυτη τη στιγμη στις πλαγιες στα λατομεία Διονύσου.\n23/08/09 15:00 – Σε ετοιμότητα το επόμενο κλιμάκιο της ΕΟΔΑ. Ετοιμάζονται να επιχειρήσουν μόλις λάβουν οδηγίες.\n23/08/09 14:00 – Ολοκληρώθηκε το εργο της ΕΟΔΑττικής στο 414 στρατιωτικό νοσοκομείο. Το σημείο δεν απειλείται πλέον και αφιχθησαν ενισχυσεις απο δυνάμεις του στρατού\n23/08/09 11:00 – Το κλιμάκιο συνδραμει στην προστασια του 414 στρατιωτικου νοσοκομείου στην Πεντελη.\n23/08/09 10:30 – Συνεχίζεται η κινητοποίηση των μελών της ΕΟΔΑττικής για παροχή συνδρομης στην αντιμετώπιση των πυρκαγιών που πλήττουν την Αττική\n23/08/09 10:00 – Δευτερο 10 μελές κλιμάκιο επιχειρεί στην περιοχή των πυρκαγιών.\n22/08/09 18:30 – 15μελές κλιμάκιο της ΕΟΔ Αττικής έδρασε όλη νυκτα στην περιοχή του Αγίου Στεφάνου παρέχοντας βοήθεια στις δυνάμεις της Πυροσβεστικής.\nΚλιμάκιο της ΕΟΔ Αττικης με εντολή του περιφερειάρχη, επιχειρεί στην περιοχή της Σταματας και Αγ. Στεφάνου αυτην την στιγμή! Σύντομα περισσότερα νεα..Η συνδρομή της ομάδας έγινε με υποδείξεις της εκεί αρχής και άλλων εθελοντικών οργανώσεων, εκκενώνοντας σπίτια, παρέχοντας συνδρομή στις δυνάμεις πυρόσβεσης και επιτηρώντας τη ζώνη μεταξυ καμένου και άκαυτου.


Αγγλία, 1947. Η Κιτ, νοσηλεύτρια στη διάρκεια του Β΄ Παγκόσμιου Πολέμου, κρύβει ένα επώδυνο μυστικό. Εξαντλημένη σωματικά και ψυχικά, ζητά βοήθεια από τη φίλη της Ντέιζι, η οποία, στα πλαίσια του φιλανθρωπικού έργου της, στέλνει μαίες στη νότια Ινδία.\n«Στα πέρατα της αντοχής»\nΛίγο πριν το ξεκίνημα του 20ού αιώνα, τα αδέρφια Μακρή, ο Αχιλλέας και ο Νίκος, από τη Νάουσα της τουρκοκρατούμενης ακόμα Μακεδονίας, φτάνουν στα πέρατα του κόσμου, στην Αμερική, κυνηγώντας μια καλύτερη ζωή. Στο ταξίδι τους θα συναντήσουν τον Αντώνη - εκείνος κατάγεται από την Έδεσσα, και θέλει να συνεχίσει τις σπουδές του στην Αμερική. Τα χρόνια θα περάσουν, οι πορείες τους θα συγκλίνουν συχνά και η φιλία τους θα είναι η μόνη σταθερά στο περιπετειώδες διάβα τους. Από τη Νέα Υόρκη στην Αθήνα, τη Μακεδονία και τη Ζάκυνθο και από κεί στην κοιλάδα του γαλλικού Λίγηρα, τα πρόσωπα θα πληθαίνουν και θα μπλέκονται σαν ιστός. Όταν πια η τρικυμία του Δευτέρου Παγκόσμιου Πολέμου θα κοπάσει, ένα μυστικό θα τους φέρει αντιμέτωπους με το παρελθόν ξανά. Και τότε οι αντοχές τους θα φτάσουν στα όρια.\nΤης Πολα Χοκινς\nΛίγες μέρες πριν από τον θάνατό της, η Νελ Άμποτ τηλεφώνησε στην αδελφή της. Η Τζουλς δεν το σήκωσε, αγνοώντας την έκκλησή της για βοήθεια. Τώρα η Νελ είναι νεκρή. Λένε ότι πήδηξε. Και η Τζουλς αναγκάζεται να επιστρέψει στο μέρος με το οποίο έλπιζε ότι είχε ξεμπερδέψει οριστικά, για να φροντίσει την έφηβη κόρη που άφησε πίσω η αδελφή της. Η Τζουλς, όμως, φοβάται. Φοβάται πολύ. Τις καλά θαμμένες αναμνήσεις της, τον παλιό μύλο, τη γνώση ότι η Νελ αποκλείεται να πήδηξε. Και πάνω απ' όλα, φοβάται το νερό και εκείνο το μέρος που ονομάζουν Κολυμπήθρα των Πνιγμών... Με την ίδια καταιγιστική γραφή και βαθιά κατανόηση των ανθρώπινων ενστίκτων που μάγεψαν εκατομμύρια αναγνώστες παγκοσμίως στο εκρηκτικό ντεμπούτο της ΤΟ ΚΟΡΙΤΣΙ ΤΟΥ ΤΡΕΝΟΥ, η Πόλα Χόκινς υπογράφει ακόμα ένα απολαυστικό μυθιστόρημα το οποίο αντλεί στοιχεία από τις ιστορίες που λέμε για το παρελθόν μας και τη δύναμή τους να καταστρέψουν τη ζωή που ζούμε στο παρόν.\nΤης Φρανσις Χαρντινγκ\nΜετάφραση: Κοντολέων Κώστας\nΌταν ο πατέρας της πεθαίνει υπό μυστηριώδεις συνθήκες, η Φέιθ είναι αποφασισμένη να ξεχωρίσει την αλήθεια από τα ψέματα. Ψάχνοντας στα υπάρχοντά του για στοιχεία, ανακαλύπτει ένα περίεργο δέντρο. Ένα δέντρο που τρέφεται με ψιθυριστά ψέματα και είναι γεμάτο καρπούς που αποκαλύπτουν κρυμμένα μυστικά. Όμως, καθώς η κατάσταση ξεφεύγει, η Φέιθ ανακαλύπτει ότι εκεί όπου τα ψέματα γοητεύουν, οι αλήθειες γίνονται κομμάτια...\nΤης Κ. Γκούνα\nΤο μυθιστόρημα αρχίζει στην Ελλάδα του '50, στα χωράφια του θεσσαλικού κάμπου, μεταναστεύει στην Αθήνα παρασυρμένο απ' το ρεύμα της αστυφιλίας, για να μας ταξιδέψει μέσα στον χρόνο κάνοντας στάσεις στα ορόσημα της μεταπολεμικής Ελλάδας: στη χούντα, στη μεταπολίτευση, στην εποχή της πλαστής ευμάρειας, μέχρι να μας γυρίσει πίσω στο παρελθόν, στην Αλεξάνδρεια του 1938 και στο Παρίσι των τελευταίων δεκαετιών, ολοκληρώνοντας ένα παζλ που ξεκίνησε πολύ παλιά.\nΤης Νέλε Νόιχαους\nΌσο η αστυνομία προσπαθεί μάταια να ανακαλύψει την ταυτότητα του κοριτσιού, μια νέα υπόθεση έρχεται να βαρύνει την ατμόσφαιρα: Η πασίγνωστη δημοσιογράφος της τηλεόρασης Χάνα Χέρτσμαν πέφτει θύμα βάναυσης επίθεσης. Η Χάνα σκάλιζε μια σκοτεινή ιστορία από το παρελθόν κανείς δεν ξέρει τι ακριβώς, αλλά φαίνεται ότι βρισκόταν κοντά στη λύση του μυστηρίου...\nΈπειτα, μία ακόμη στυγερή δολοφονία περιπλέκει τα πράγματα. Άραγε, συνδέονται οι τρεις υποθέσεις; Όταν η αστυνόμος Πία Κίρχοφ επιχειρεί να ενώσει τα κομμάτια του παζλ, σκοντάφτει σ' ένα προπέτασμα καθωσπρεπισμού, πίσω από το οποίο κρύβεται το πιο ειδεχθές έγκλημα, αυτό της παιδικής κακοποίησης και η υπόθεση γίνεται ξαφνικά πολύ προσωπική...\nΤης Άνχελες Ντονιάτε\nΤο μικρό χωριό Πορβενίρ αναστατώνεται από μια δυσάρεστη είδηση: εξαιτίας της έλλειψης αλληλογραφίας, το ταχυδρομείο του θα κλείσει και η Σάρα η ταχυδρόμος, γέννημα θρέμμα του χωριού και μητέρα τριών παιδιών, θα μετατεθεί. Όμως, η ηλικιωμένη φίλη της, η Ρόσα, έχει μια ιδέα: να αυξήσει την αλληλογραφία ξεκινώντας μια αλυσίδα ανώνυμων επιστολών. Έτσι, γράφει η ίδια το πρώτο γράμμα και μέσα από την ανωνυμία, βρίσκει την ευκαιρία να εξομολογηθεί ένα μυστικό που τη βαραίνει εξήντα χρόνια...\nΣύντομα, η αλληλογραφία φουντώνει. Τα γράμματα που δεν περίμενε κανείς φέρνουν στο φως φαντάσματα του παρελθόντος, μύχιες επιθυμίες, όνειρα και πόθους. Και η ζωή όσων πάρουν μέρος σ' αυτό το γαϊτανάκι δεν θα είναι ποτέ πια η ίδια...\nΈνα απίστευτα αναζωογονητικό μυθιστόρημα για όσα μας ενώνουν τη φιλία, την αλληλεγγύη και την παντοτινή ανάγκη να επικοινωνούμε που έγινε best seller στην Ισπανία και την Ιταλία.


SAMSUNG QE55Q60TAUXXH Τηλεόραση\nΤο επόμενο επίπεδο ποιότητας εικόνας με την Samsung τηλεόραση της σειράς Q60T. Καθηλωτική εικόνα εκπληκτικής ακρίβειας, εντυπωσιακός ήχος και smart λειτουργίες εκπληρώνουν στο μέγιστο τις προσδοκίες και του πιο απαιτητικού.\n749,00€ 1.199,00€ -38 %\nΚωδικός Προϊόντος: 0041189\nΣχεδιασμός τριών πλευρών χωρίς πλαίσιο. Ένας λεπτός και κομψός σχεδιασμός που σας εισάγει στην πιο καθαρή εικόνα της Sasmung έως σήμερα. Κατασκευασμένη με αβίαστο μινιμαλιστικό στυλ από κάθε γωνιά και απουσία πλαισίου που θέτει νέα πρότυπα.\nΕπεξεργαστής εικόνας: Quantum Processor Lite\nPQI (Δείκτης ποιότητας εικόνας): 3100\nΧρώμα: 100% Color Volume with Quantum Dot\nDual LED: Ναι\nΙσχύς εξόδου ηχείων (RMS): 20W\nΤύπος ηχείου: 2CH\nBluetooth: Ναι (BT4.2)\nΚαθορισμένο μέγεθος με βάση (ΠxΥxΒ): 1230.1 x 783.7 x 243.3 mm\nΚαθορισμένο μέγεθος χωρίς βάση (ΠxΥxΒ): 1230.1 x 705.9 x 57.4 mm\nΒάση (κανονικό) (ΠxΒ): 1015.3 x 243.3 mm\nΒάρος συσκευής με βάση: 17.4 kg\nΒάρος συσκευής χωρίς βάση: 17.2 kg\nΡυθμός Ανανέωσης Εικόνας (σε Hz) 3100 PQI\nΕιδικές Λειτουργίες Εικόνας Τεχνολογία Quantum Dot, Dual Led, Supreme UHD Dimming, Quantum HDR, Ευρεία γωνία θέασης\nΤεχνολογία Ήχου 20W κανάλια 2.0\nΕτήσια κατανάλωση ενέργειας (kWh) 118 kWh/έτος\nΚατανάλωση Ενέργειας σε Λειτουργία (Watt) 85\nΒάρος Συσκευής με Βάση (κιλά) 17,4\nΔιαστάσεις με Βάση (ΥxΠxΒ) 78,39 x 123,2 x 24,33εκ


Ερωτήσεις σχετικά με αγορά PS4 - Console Games - Insomnia.gr\nΑγορά PS4 - τώρα ή σε λίγο;\nσκέφτομαι να αγοράσω ένα ps4, και ήθελα να ρωτήσω αν γνωρίζετε (1) πότε θα βγαίνει το επόμενο -έστω και ανεπίσημο- revision ή ακόμη και (2) slim.\nΜε λίγα λόγια όπως λέει ο τίτλος, αν έχει νόημα να περιμένω λίγο καιρό/μήνες ή μετά πάει μακριά η βαλίτσα και δεν αξίζει η αναμονή.\n
σκέφτομαι να αγοράσω ένα ps4, και ήθελα να ρωτήσω αν γνωρίζετε (1) πότε θα βγαίνει το επόμενο -έστω και ανεπίσημο- revision ή ακόμη και (2) slim.
\n
Με λίγα λόγια όπως λέει ο τίτλος, αν έχει νόημα να περιμένω λίγο καιρό/μήνες ή μετά πάει μακριά η βαλίτσα και δεν αξίζει η αναμονή.
\nΆκου την γνώμη μου.πιστεύω πως θα έπρεπε να το πάρεις με την πρώτη πτώση τιμής ή κάνα παιχνιδάκι μαζί στα 400!!σίγουρα αναμένονται τέλεια παιχνίδια και εγώ τότε θα το πάρω!!πάντως για κοίτα και καμία άλλη κονσόλα μπορεί να βρεις και τίποτα άλλο\nΠοιος τυπος παιχνιδιων σου αρεσουν;\nγια τον αδερφό μου προορίζεται (κυρίως), οπότε μιλάμε για ποδοσφαιράκια (fifa), racing, fps\nΔημοσ. 20 Φεβρουαρίου 2014\nΤο παιρνεις κ τωρα τοτε. Λειπουν ορισμενα modes βεβαια εναντι της πσ3 εκδοσης στο φιφα, αλλα ενταξει δεν νομιζω οτι θα μειωσουν πολυ την εμπειρια.. Ενας φιλος εχει ηδη καει στο battlefield, ενω κ το killzone χωρις να ειναι κατι σπουδαιο ειναι εντυπωσιακοτατο στα γραφικα του. Στη θεση σας θα το επαιρνα αν τα χρηματα δεν ειναι προβλημα.\nΜη βιάζεσαι κ ο λόγος είναι σιγά τις τεράστιες διαφορές προς το παρόν ...Τώρα είναι που δείχνει κ πλήρως τις δυνατότητες του το ps3 ...άκου εκεί 256mb το ps3 k 8gb to PS4. ..κ ομως ...\nΜολις βγουν 2-3 σοβαρα μεγαλα παιχνιδια τυπου infamous, order, driveclub, division,metal gear solid, watch dogs .....και οτι αλλο τετοιο αναμενουμε. Φανταζωμε εχεις και υπολογιστη οποτε κατι παιχνιδακια τυπου outlast, strider, contrast, octodad και παρομοιες μετριατζες τις βρισκεις και στο πισι και με ελαχιστο (εως μηδενικο!) κοστος. Ακομα το ps plus δεν δινει τιποτα σοβαρο διοτι δεν υπαρχει back catalog και παλια games. Killzone, cod , batlefield επισης τα βρισκεις στο πισι, και στο ps4 εχουν τα προβληματακια τους και βγηκαν βιαστικα. Τωρα αν εισαι φανατικος fps τοτε εχεις υλικο να ασχοληθεις με αυτα. Αλλοιος περιμενεις κανα διμηνο να βγουν μερικοι μεγαλοι τιτλοι/exclusives. Αλλωστε στο ενδιαμεσο θα μαθεις αρκετες ανακοινωσεις και νεες ημερομηνιες κυκλοφοριας παιχνιδιων, οποτε θα εχεις καλυτερη ιδεα για την πορεια/χρονοδιαγραμα της κονσολας.\nΠτωση τιμης της κονσολας μου φαινετε δυσκολο για μεσα στο 14, αντε κανα 15-20 ευρο. προς το τελος του ετους. Αλλα νεα πακετα που θα συμφερουν θα βγουν. Εχει ανακοινωθει και infamous pack στα 450 ευρο, απο 480 που θα χε η κονσολα και το παιχνιδι χωριστα. slim παλι δεν νομιζω να βγει νωρις, αλλωστε ειναι μικροτερο και απο το Ps3 Και απο Xone.\nΠτώση τιμής ή/και revision μην περιμένεις σε λιγότερο από ένα χρόνο, και λίγο λέω. Θα πρότεινα όμως να περίμενες 2-3 μήνες ακόμα, για να πάρεις bundle με κανένα Infamous ή Watch_Dogs. Σίγουρα, πάντως, αν ο αδερφός σου παίζει Fifa και Battlefield, ακόμα και τώρα μια χαρά χρήση θα του κάνει, και σε αυτά τα παιχνίδια όσο νωρίτερα μπεις τόσο καλύτερα. Με άλλα λόγια, αν ο μόνος λόγος να το αναβάλεις είναι μήπως πέσει η τιμή πάρ' το τώρα.\nΕγώ το πήρα με το που βγήκε λόγω προσφοράς Κωτσόβολου στα 344. Ομολογουμένως καλή η τιμή αλλά να σου πω την αλήθεια 2 μήνες τώρα δεν έχω παίξει πάνω από 2 ώρες. Θα σου πρότεινα να περιμένεις γύρω στον χρόνο για περισσότερα παιχνίδια και ίσως κάποια πτώση τιμής.\nΠότε έγινε αυτό?\nΑπευθείας θα το είχα πάρει. Δε νομίζω να δούμε τετοια τιμή ούτε μετα απο 2 χρόνια!\nΕίχε παιχτεί προσφορά κατά τις προπαραγγελίες.\nΣχεδόν όλοι όσοι το πήραμε day one, λόγω Κωτσόβολου το πήραμε. Εχεις ακούσει κανέναν μας να λέει ότι αξίζει η αγορά του day one υπό άλλες συνθήκες;\nΣε αντιθεση παντως με οτι λενε τα reviews εγω το KZ και το λιωνω και μου αρεσει.\nΟσο για το Φιφα ειναι σταθερη αξια που κραταει ολη τη χρονια. Παροτι κλασικος PES fanboy δεν μου κανει αισθηση να παιξω ποδοσφαιρακι στο ΠΣ3 πλεον.\nΟποτε σε καμια περιπτωση δε μου σκονιζεται.\nΠαρ ολα αυτα θα το ξαναπω πως συμφωνω με Vole. Ουτε εγω θα το αγοραζα αν δεν επαιζε η προσφορα Κωτσου. Καποια στιγμη μεσα στο 14 ισως κατα Σεπτεμβριο μερια.\nΟσον αφορα αλλο revision η SKU δεν εχει ακουστει τιποτα αλλα η λογικη λεει μη περιμενεις κατι καινουριο οσο το βλεπεις και πουλαει σαν τρελο οπως λενε. Αλλωστε ειναι πολυ νωρις ακομη.\nΓια price drop ουτε λογος οσο το ΧΒΟΧ εχει 500. Αφου σε επιπεδο home console αποτελει το καλυτερο vfm αυτη τη στιγμη.\nΑν πεσει η τιμη του ΧΒΟΧ και παρει και τα πανω του σε πωλησεις το ΧΒΟΧ τοτε ισως θα ειχε λογικη βαση μια τετοια κινηση.\nΤο μονο που βλεπω για αλλαγη οσον αφορα το hardware ειναι να κοτσαρουν 1Τ δισκο αλλα και παλι χλωμο απ τη στιγμη που σου δινει τη δυνατοτητα να βαλεις δικο σου επανω. Αν βγει με 1Τ σκληρο εκτοξευει το κοστος προς τα πανω και τη συγκεκριμενη χρονικη συγκυρια κατι τετοιο θα ηταν θανατος για τις πωλησεις. Αν γινει κατι τετοιο το βλεπω να γινεται αντι price drop σε συνδυασμο παντα με αναλογη μειωση τιμης του ΧΒΟΧ.\nΜιλάμε για κονσόλα που έχει ξεπεράσει και τις προβλέψεις της Sony ήδη, χωρίς κυκλοφορία στην Ιαπωνία και χωρίς παιχνίδια-κράχτες. Και είναι και 100 ευρώ φθηνότερη από τον ανταγωνισμό. Δεν υπάρχει κανένα μα κανένα κίνητρο αν συνεχιστεί έτσι η κατάσταση να ρίξουν την τιμή. Και δε θα συνεχιστεί απλώς έτσι η κατάσταση, θα βελτιωθεί, γιατί θα αρχίσουν να βγαίνουν παιχνίδια από Μάρτιο.\nΑκουω και ξανακουω για πτωση τιμης κτλπ..\nΚονσολα στο launch με 400 ευρωπουλα και περιμενετε Drop???!!?!?!?!?!?!\nΜιλαμε για μηχανημα με χρονο ζωης 6-9 χρονια.....εδω καθε χρονο ο μεσος Ελληνας ξοδευει τουλαχιστον μια 500αρα για καινουριο κινητο.....τα 400 του Ps σας πειραξανε?


ΧΡΟΝΟΔΙΑΓΡΑΜΜΑΤΑ ΕΝΕΡΓΕΙΩΝ - epixeirisi.gr\nΑΡΧΙΚΗ » ΧΡΟΝΟΔΙΑΓΡΑΜΜΑΤΑ ΕΝΕΡΓΕΙΩΝ\nΣΥΜΜΕΤΟΧΗ ΣΕ ΑΛΛΟΔΑΠΗ ΕΤΑΙΡΙΑ ΚΑΙ ΔΙΑΤΑΞΕΙΣ ΓΙΑ ΤΗΝ ΑΝΤΙΜΕΤΩΠΙΣΗ ΤΩΝ ΚΑΤΑΧΡΗΣΤΙΚΩΝ ΠΡΑΚΤΙΚΩΝ\nΔΙΑΔΙΚΑΣΙΕΣ ΑΦΕΡΕΓΓΥΟΤΗΤΑΣ: ΠΤΩΧΕΥΣΗ ΕΞΥΓΙΑΝΣΗ\nΤετάρτη & Παρασκευή 21 Νοεμβρίου 2018\nΔευτέρα & Πέμπτη 26 Νοεμβρίου 2018\nΝ. Βιτώρος Δικηγόρος, ΜΔ , Π. Πανταζόπουλος Δικηγόρος, ΔΝ, Μεταδιδακτορικός Ερευνητής Νομικής Σχολής ΕΚΠΑ\nΠΡΑΚΤΙΚΟΣ ΟΔΗΓΟΣ ΣΥΝΤΑΞΙΟΔΟΤΙΚΩΝ ΘΕΜΑΤΩΝ\nΤρίτη & Τετάρτη 27 Νοεμβρίου 2018\nΑ. Νιφόρου Προϊσταμένη Αυτοτελούς τμήματος Εσωτερικού Ελέγχου ΕΤΕΑΕΠ - Εισηγήτρια στην Εθνική Σχολή Δημόσιας Διοίκησης, Α. Σαρακινιώτη Προϊσταμένη Αυτοτελούς τμήματος Ασφάλισης & Παροχών ΕΤΕΑΕΠ - Εισηγήτρια στην Εθνική Σχολή Δημόσιας Διοίκησης\nΔευτέρα - Τετάρτη - Παρασκευή 3 Δεκεμβρίου 2018\nΙωάννης Καρδίζης Head of Reporting & Controlling, Deloitte Greece, Kωνσταντίνος Ρουμπής Δικηγόρος LL.M. International Taxation,\nΑσφαλιστική αντιμετώπιση των μετόχων Ανωνύμων Εταιρειών των οποίων ο σκοπός ...\nΑντιμετώπιση υποθέσεων μεταβίβασης ακινήτου με ΦΠΑ μετά την αναδρομική αναπροσαρμογή ...\nΔιευκρινήσεις σχετικά με την εφαρμογή των διατάξεων της παρ. 2 ...\nΣτΕ 167/2018 [Επιστροφή ΦΠΑ]\nΠροϋποθέσεις για την επιστροφή ΦΠΑ σε υποκείμενο εγκατεστημένο σε άλλο ...\nΣτΕ 3636/2017 [Εικονικά φορολογικά στοιχεία]\nΕικονικά φορολογικά στοιχεία - Βάρος απόδειξης ΣτΕ 3636/2017 Τμ. ...\nΣτΕ 3071/2017 [Προσαύξηση περιουσίας]\nΠροσαύξηση περιουσίας - Εμβάσματα εξωτερικού ΣτΕ 3071/2017 Τμ. Β΄ ...\nΒλέπετε αποτελέσματα από την κατηγορία Διοίκηση-Οικονομία\nΣτις 11-02-2016 προκηρύχθηκαν οι τέσσερις πρώτες δράσεις του Επιχειρησιακού Προγράμματος Ε.Π. Ανταγωνιστικότητα – Επιχειρηματικότητα – Καινοτομία (ΕΠΑνΕΚ) του ΕΣΠΑ 2014-2020. Ενίσχυση της Αυτοαπασχόλησης Πτυχιούχων Τριτοβάθμιας Εκπαίδευσης Νεοφυής Επιχειρηματικότητα Αναβάθμιση πολύ μικρών & μικρών επιχειρήσεων για την ανάπτυξη των ικανοτήτων τους στις νέες αγορές Ενίσχυση Τουριστικών ΜΜΕ Επιχειρήσεων για τον εκσυγχρονισμό ...\nΣυνέλευση εταίρων και αποφάσεις εταίρων ΙΚΕ - Άρθρα 68-74 Ν 4072/2012\nΣυνέλευση εταίρων και αποφάσεις εταίρων ΙΚΕ - Άρθρα 68-74 Ν 4072/2012 ...


∙Από∙Πειρατές∙: Ο ποιητής Σπύρος Μεϊμάρης\nΤο 1951 βγαίνει στην Αμερική το βιβλίο «Στο δρόμο» του Τζακ Κέρουακ, το 1955 το «Ουρλιαχτό» του Άλεν Γκίνσμπεργκ. Και τα δύο τάραξαν τα λογοτεχνικά ύδατα, αλλά και τα κοινωνικά δεδομένα στην Αμερική. Πότε έρχεσαι σε επαφή με το «πνεύμα» των beat;\nΤο 1959 ήταν μία χρονιά συγκλονιστική στην Αμερική. Τα γεγονότα, πολιτικά, κοινωνικά, καλλιτεχνικά, ήταν φοβερά. Έχει γραφτεί και σχετικό βιβλίο. Βρίσκομαι λοιπόν εκείνη τη χρονιά, σε ηλικία 17 ετών, για πρώτη φορά εκεί, κοντά στο Σαν Φρανσίσκο, χάρη σ’ ένα πρόγραμμα ανταλλαγής σπουδαστών. Πέφτω, δηλαδή, πάνω σε μια χρονική στιγμή όπου ο αντίκτυπος αυτών των δύο έργων είναι τεράστιος. Με το που τα διάβασα άνοιξε ο ουρανός για μένα. Βρήκα σε αυτά μια καθαρά προσωπική γραφή και ποίηση, κάτι το οποίο δεν είχα ξανασυναντήσει σε τέτοιο εύρος. Διάβασα το «Ουρλιαχτό» στο πρωτότυπο, γιατί είναι γραμμένο σε μια γλώσσα καθημερινή. Εάν προσπαθούσα εκείνη την εποχή να διαβάσω τους αναγνωρισμένους ποιητές των ΗΠΑ, Ρόμπερτ Φροστ, Άρσιμπαλ Μακ Λις, οι οποίοι ήταν καθιερωμένοι και ακαδημαϊκοί, ως ένα βαθμό, δεν θα τους καταλάβαινα. Αυτή ήταν μια μεγάλη επανάσταση στα αμερικανικά γράμματα: η ποίηση να μπορεί να απαγγέλλεται, να ακούγεται, όχι μόνο να διδάσκεται στο πανεπιστήμιο ή στο σχολείο.\nΠοια ήταν η δική σου σχέση με την ποίηση μέχρι την αποκαλυπτική εκείνη στιγμή που διάβασες το «Ουρλιαχτό»;\nΜε την ποίηση δεν είχα καθόλου σχέση. Στα γυμνασιακά μου χρόνια είχα διαβάσει δύο ποιητές, λίγο Καβάφη, λίγο Καρυωτάκη. Είχα διαβάσει, επίσης, σε μετάφραση Μποντλέρ και Ουόλτ Ουίτμαν. Η ζωγραφική και η μουσική με απασχολούσαν πολύ περισσότερο. Η ζωγραφική, ιδίως, ήταν η μεγάλη μου αγάπη. Κι αυτό φάνηκε με τις σχέσεις που είχα στην πορεία με ζωγράφους. Με τον Αλέξη Ακριθάκη, τον Αλέξη Ταμπουρά. Μπορούσα πάντα να συμμετέχω στην πραγματικότητα που έβλεπαν οι ζωγράφοι. Κάποια στιγμή, όμως, στην Αμερική, αφού είχα ζωγραφίσει δύο πίνακες, συνειδητοποίησα ότι δεν κάνω για ζωγράφος κι έτσι την άφησα. Παραμένω λάτρης, θιασώτης. Όπως και με τη μουσική. Τι είχε συμβεί; Επηρεασμένος βαθιά από τη γραφή αυτών των ανθρώπων, αποφάσισα να γράψω κι εγώ. Επειδή ήθελα αυτό που θα γράψω να το διαβάσει κάποιος και να μου πει τη γνώμη του, έπρεπε να γράψω στα αγγλικά, που όμως ήταν περιορισμένα. Έτσι προέκυψε μια σειρά από ποιήματα στα αγγλικά, τα οποία τα έδειχνα στους φίλους μου που τους άρεσαν και με ενθάρρυναν.\nΕίναι η περίοδος που έρχεσαι σε επαφή με τον Λόρενς Φερλινγκέτι, τον εκδότη των City Lights Books.\nΠράγματι, του είχα στείλει ορισμένα ποιήματα στα αγγλικά και είχε δημοσιεύσει κάποια από αυτά.\nΣτην εισαγωγή του βιβλίου σου «Δηλώσεις της Σιγαλιάς», γράφεις ότι μετά από αυτή την αμερικανική εμπειρία γύρισες στην Ελλάδα, εν έτει 1960, νιώθοντας «ξένος». Ότι το ταξίδι στην Καλιφόρνια δεν ήταν μόνο ταξίδι στο χώρο αλλά, κυρίως, στο χρόνο. Κάνεις λόγο για μια «οδυνηρή προσγείωση» στην ελληνική πραγματικότητα.\nΕπιστρέφοντας στην Ελλάδα ήμουν σαν εξωγήινος και παρέμεινα έτσι. Στην Αμερική έπαθα την πλάκα της ζωής μου. Εμφάνιζε ένα πολύ σαφές κομμάτι της πραγματικότητας, όπως το ζούσε η γενιά μου. Ο κινηματογράφος και, ειδικότερα, το Rock n’ Roll, ήταν μία αποκάλυψη πριν από την ποίηση. Αυτοί οι ποιητές για μένα ήταν σαν Rock n’ Roll ποιητές. Δηλαδή προηγούντο των ανθρώπων που έγραψαν στίχους στα ροκ συγκροτήματα στη συνέχεια. Ό,τι ενδιαφέρον συνέβαινε εκείνη την εποχή, συνέβαινε στην Αμερική. Ζωγραφική λόγου χάριν, abstract expressionism, που εγώ λάτρευα, Ρόθκο, Μάδεργουελ, Πόλοκ… Όταν επέστρεψα, ένιωσα εντελώς εκτός χρόνου. Με τους γονείς μου υπήρχαν πάντα συγκρούσεις, το περιβάλλον του σπιτιού ήταν νοσογόνο. «Κάτι έχει αυτός ο άνθρωπος», λέγανε, «πρέπει να τον πάμε στους ψυχιάτρους». Αφού δεν θέλει να δουλέψει, κάθεται και διαβάζει και κρατάει σημειώσεις (ημερολόγιο), δεν είναι καλά. Δραπέτευα κατά καιρούς, μόλις γύριζα όμως πάθαινα κατάθλιψη.\nΟι «δραπετεύσεις» αυτές πού σε οδήγησαν;\nΑφού έμεινα πολύ λίγο στην Ελλάδα, ένα χρόνο περίπου, αποφασίζω να πάω στο Λονδίνο να σπουδάσω κινηματογράφο, όπου μάλιστα είχα γίνει δεκτός σε μια σχολή. Ο πατέρας μου δεν με αφήνει και προτιμάει να με στείλει στο American University of Beirut, να σπουδάσω λογοτεχνία στη Βηρυτό. Πηγαίνω λοιπόν εκεί, έχοντας χρήματα για να γραφτώ και να φοιτήσω για ένα χρόνο. Φτάνοντας, όμως, κάτι μου λέει να μη γραφτώ, να κρατήσω τα χρήματα. Εκεί πέφτω πάνω στον Πίτερ Ορλόφσκι, ο οποίος είχε έρθει από την Ταγγέρη. Εντωμεταξύ, μόλις είχα δει τον Γκίνσμπεργκ στην Αθήνα. (Ο Φερλινγκέτι, πριν την επίσκεψη του Γκίνσμπεργκ στην Ελλάδα, εν έτει 1961, του είχε δώσει ονόματα ανθρώπων να δει εδώ, εμένα και τον Βασίλη τον Βασιλικό). Κάνουμε παρέα, του λέω τα καθέκαστα. Δύο εβδομάδες στη Βηρυτό και μου έρχεται η ιδέα να πάω στο Παρίσι. Φτάνω στη Μασσαλία, φτάνω και στο Παρίσι, όπου ήξερα ένα Βρετανό ζωγράφο, και μένω μαζί του για δύο με τρεις μήνες. Μετά έκανα διάφορα ταξίδια, πήγα Ιταλία, Μαρόκο, Ισπανία, είδα στην Ταγγέρη τον Πολ Μπόουλς και την Τζέιν Μπόουλς. Στο Παρίσι, πήγαινα στην οδό Git le Coeur, στο ξενοδοχείο γνωστό ως «Beat Hotel». Είχα επαφές με τον Χάρολντ Νορς, τον Ουίλιαμ Μπάροουζ, τη Νάζλι Νουρ, τον Σίνκλερ Μπέιλς. Κανείς από τους beat δεν ήταν τότε γνωστός στην Ευρώπη. Ο Μπάροουζ δεν είχε βγάλει καν το «Γυμνό γεύμα». Ήμασταν λίγοι τότε όσοι είχαμε πιάσει με τις κεραίες μας τη σημαντικότητα αυτών των ανθρώπων.\nΉσουν τότε, εκτός από ανήσυχος, πολύ νεότερός τους. Πώς σε αντιμετώπιζαν εκείνοι;\nΉμουν πολύ νέος, 19 χρονών. Ο Γκίνσμπεργκ 36, ο Μπάροουζ ακόμα μεγαλύτερος, ο Κόρσο λίγο μικρότερος. Ο Κόρσο ήταν πάντα πολύ τρυφερός μαζί μου. Με τον Γκίνσμπεργκ αλληλογραφούσαμε μέχρι που πέθανε. Για μένα ήταν μια άγια μορφή. Φαίνεται πως βλέπανε σε μένα μια ανεπιτήδευτη στάση. Ήταν αλεπούδες, αν ήσουν κανένα ψώνιο και τους έκανες τον έξυπνο, σε απέφευγαν όπως ο διάβολος το λιβάνι. Εντωμεταξύ, συνέχιζα να γράφω στα αγγλικά. Τους τα έδειχνα, τους άρεσαν και μου τα χτύπαγαν στη γραφομηχανή. Η Κέι Τζόνσον, μία πολύ καλή ποιήτρια, η οποία έχει εξαφανιστεί, αυτή μου τα χτύπαγε… Κάποια στιγμή, ο Κόρσο, θυμάμαι, μου λέει «γιατί γράφεις στα αγγλικά, έχεις μια τόσο ωραία γλώσσα, γράψε ελληνικά». Αυτό ήταν ένα σοκ. Λέω, πράγματι, τα αγγλικά δεν είναι η γλώσσα μου. Ό,τι και να κάνω, τα πιο βαθιά μου συναισθήματα δεν μπορώ να τα εκφράσω, οπότε άρχισα, γυρίζοντας στην Ελλάδα πια, μιλάμε το ’61-62, να γράφω στα ελληνικά. Είχα δημοσιεύσει τότε δύο ποιηματάκια σε ένα περιοδικό της εποχής που λεγόταν «Ηνίοχος», ακαδημαϊκό λίγο-πολύ, τα οποία πέρασαν έτσι. Έπρεπε να περάσουν αρκετά χρόνια για να αρχίσω να γράφω πάλι, γιατί με την επιστροφή μου στην Ελλάδα έπεσα ξανά σε σιωπή.\nΑπότομη προσγείωση και πάλι;\nΜετά από αυτά τα ταξίδια, τα πράγματα που φανταζόμουν και τους ανθρώπους που είχα γνωρίσει, η επιστροφή στην Ελλάδα, αρχές του ’60, δεν ήταν και τόσο εύκολη υπόθεση. Με συνομήλικους δεν μπορούσα να επικοινωνήσω. Ήταν όλοι συνεπαρμένοι με την αριστερά, είχαν κολλήσει με τον Μαρξ και τον Ρίτσο (κι εγώ, βέβαια, διάβαζα Ρίτσο), δεν μας συνέδεε τίποτε επί της ουσίας. Μοναξιές φοβερές. Δεν μπορούσα να μιλήσω με κανέναν. Κάτι δεσμοί με κοπέλες τύπου Μάρθα Βούρτση, που θέλανε να παντρευτούμε και τέτοια. Ήμουνα σε μια φοβερή κατάσταση. Ο μόνος φίλος που είχα ήταν ο Μίμης ο Γλέζος, ο αδερφός του Γιάννη Γλέζου και της Δέσποινας. Αυτός ο άνθρωπος όχι μόνον είχε μια φοβερή ευαισθησία, ήταν και ο μόνος που όταν γύρισα από την Αμερική έπιασε το μήνυμα από τους beat αμέσως, το ενστερνίστηκε. Από την άλλη, εκείνη την περίοδο, η μία πλευρά του εαυτού μου θεωρούσε, έτσι όπως είχα ανατραφεί μέσα σε μια μικροαστική οικογένεια, ότι αυτά που έκανα ήταν τρελά πράγματα. Αυτή βέβαια ήταν και η γνωμάτευση των ψυχιάτρων: «Αυτά που κάνεις είναι τρελά πράγματα, να βρεις μια δουλειά». Οπότε είπα και εγώ απεταξάμην το σατανά, θα γίνω ένας χειρώναξ. Και πράγματι δούλεψα σε γκαράζ αυτοκινήτων και σε σιδεράδικο.\nΗ ελληνική πραγματικότητα, όπως τη βίωσες πριν την Αμερική αλλά και μετά, είχε αντίκτυπο στην ποίησή σου;\nΦαίνεται ότι τα πρώτα μου γραπτά στα αγγλικά, πέρα από το να μπορούν να με διαβάζουν οι άλλοι όσο ήμουν στην Αμερική, ήταν κυρίως μια προσπάθεια να ξεπεράσω την ελληνικότητά μου. Την ελληνικότητα όχι με την εθνική σημασία αλλά με την προσωπική, ως προσωπικό βίωμα. Αυτό δεν το έχω πει πουθενά, αλλά είναι η αλήθεια. Προσπαθούσα γράφοντας ή διαβάζοντας να μεταφερθώ σε ένα άλλο σύμπαν.\nΓια σένα, δηλαδή, οι σύγχρονοι Έλληνες ποιητές είναι ταυτισμένοι με την ελληνική εμπειρία, την ελληνικότητα εν γένει από την οποία ήθελες να ξεφύγεις. Εσένα τι σε συγκινούσε, τι έψαχνες να βρεις;\nΟι ποιητές της σύγχρονης Ελλάδας, ας πούμε μετά τον Β΄ Παγκόσμιο Πόλεμο, οι μεν αριστεροί Ρίτσος, Λειβαδίτης, Βρεττάκος, περιγράφουν τις δυστυχίες/εμπειρίες της απομόνωσης των στρατοπέδων με υπερρεαλιστικό τρόπο και τον αποκλεισμό και την καταπίεση της μεταπολεμικής ελληνικής κοινωνίας, ενώ συγκεκριμένα ο Ρίτσος καταφέρνει να μιλήσει ιδιαίτερα προσωπικά, χρησιμοποιώντας σε μεγάλο βαθμό σύμβολα και αλληγορίες. Οι άλλοι τώρα, απολιτικοί ως επί το πλείστον, Σεφέρης, Ελύτης, Εγγονόπουλος, Εμπειρίκος, μιλούν για την Ελλάδα σαν σύμβολο και θεματολογία, αλλά και ως έννοια φιλοσοφική και μεταφυσική, την εποχή που αυτές οι έννοιες είχαν μία αλήθεια και μία ισχύ. Οι νεότεροι ποιητές που ακολουθούν, επηρεασμένοι από τους προκατόχους τους αλλά και από ξένους ποιητές, όπως ο Τ.Σ. Έλιοτ, γράφουν αφηρημένα, γεγονός που θαμπώνει την εικόνα της ποίησής τους και κρύβει το πρόσωπό τους πίσω από ένα χείμαρρο επιτηδευμένων λέξεων, με σκοπό τον εντυπωσιασμό του αναγνώστη. Εγκεφαλική ποίηση ως επί το πλείστον.\nΟι πρώτες σου δημοσιεύσεις ξεκινούν το 1968 σε underground εκδόσεις;\nΓενικά, είμαι απών από τα ποιητικά τεκταινόμενα και τους αντιπροσώπους τους από τις αρχές της δεκαετίας του ’60 μέχρι σήμερα, με εξαίρεση τη συμμετοχή μου σε ορισμένα περιοδικά. Τα πρώτα αυτά γραπτά δημοσιεύονται το 1968. Στον Κούρο βγαίνει το «Αρνάκι άσπρο και παχύ» και ακολουθούν τα «Όνειρα πραγματικότητας» στο «Panderma», και τα δύο εκδόσεις του Λεωνίδα Χρηστάκη. Αυτές οι δημοσιεύσεις, πράγματι, κυκλοφόρησαν κάπως subterranean, υπογείως. Άλλα ποιήματα είχαν βγει στο «Πάλι», στο «Σήμα», στο «Residue» και το «Interim Pad». Η ποίηση μέσα στην απομόνωσή μου ήταν ένας τρόπος να εκφραστώ. Δεν είχα άλλο σημείο αναφοράς, η ποίηση κι εγώ και ο υπόλοιπος κόσμος εχθρικός. Άρχισα να εκφράζομαι όπως μπορούσα στα ελληνικά και αυτά τα γραπτά βγαίνανε λίγο ακατέργαστα. Ωστόσο, όψιμα αντιλήφθηκα ότι είχαν δημιουργήσει κάποια αίσθηση. Μικρές αναφορές στην ποίησή μου, ως μεμονωμένη περίπτωση, υπάρχουν σε διάφορες ποιητικές ανθολογίες και μελέτες εκείνης της εποχής.\nΣυνειδητά, η ποιητική έκφρασή σου διαφοροποιείται εντελώς από ό,τι παρουσίαζε η ελληνική ποιητική σκηνή μέχρι εκείνη τη στιγμή;\nΔεν ξέρω καμία ποίηση που να αξίζει και να μην είναι προσωπική. Ήδη από το «Αρνάκι άσπρο και παχύ» εξερευνώ άμεσα και καυτά προσωπικά προβλήματα και βιώματα, χρησιμοποιώντας ένα ποιητικό ύφος σαφώς επηρεασμένο από το «Ουρλιαχτό» του Γκίνσμπεργκ, ένα βαθιά εξομολογητικό ύφος. Αυτό συνεχίζεται πιο έντονα με τα «Όνειρα πραγματικότητας». Κατόπιν, παρεμβάλλεται μια μεγάλη χρονική περίοδος όπου γράφω μεν αλλά δεν δημοσιεύω τίποτε, πειραματιζόμενος με το στίχο. Έτσι βγαίνουν τα «Γραφτά» (1998), με εντελώς διαφορετικό ύφος. Ξανά σιωπή έως τη δημοσίευση των «Δηλώσεων της Σιγαλιάς» (2011). Σ’ αυτά, πιστεύω πως έχω βρει ένα μεγάλο μέρος από την προσωπική, δική μου φωνή, με πολλές ενδο-κειμενικές αναφορές σε άλλους ποιητές που με έχουν επηρεάσει, αλλά και αναφορές σε μουσικές και μουσικούς.\nΜέσα από ποιες διεργασίες βρίσκεις την προσωπική σου φωνή;\nΗ επίδραση της Beat ποίησης πάνω μου ήταν καθοριστική, παρόλο που αργότερα τροποποιήθηκε έχοντας σχέση με μια αυτο-αναφορικότητα και εδραίωση των προσωπικών βιωμάτων, ως κύριο θέμα της ποίησής μου. Επίσης, δόθηκε η ευκαιρία για την ανάπτυξη απόψεων, ακόμη και μιας πολεμικής απέναντι στα κακά της κοινωνικής και όχι μόνο πραγματικότητας. Η υποβόσκουσα θλίψη και/ή απαισιοδοξία πυροδοτείται από την κοινωνική απομόνωση, λόγω της ηθικής και πνευματικής κατάπτωσης που επικρατεί και που κερδίζει όλο και περισσότερο έδαφος σε ολόκληρη την οικουμένη. Η κατάσταση ξεπερνιέται, εν τέλει, μέσω μαγικών πράξεων την ώρα της γραφής. Ο ποιητής γράφοντας μέσα από μία σκοτεινή και άμορφη κατάσταση, όπου το Εγώ βρίσκεται σε ύφεση, επιχειρεί την ανασύσταση του εαυτού του, ελαφρά παραλλαγμένου μέσα από τον καταιγισμό εικόνων, ήχων και άλλων αισθητηριακών προσλήψεων που μεταβάλλουν το ρυθμό του κόσμου. Η κατάσταση τελικά ξεπερνιέται μέσα από «μαγικές πράξεις», οι οποίες συνοψίζονται στο γράψιμο ως απελευθέρωση του εσωτερικού κόσμου από τους κανόνες του ρασιοναλισμού και στην εγκατάσταση –στο ποίημα τουλάχιστον– ενός ιδανικού, αρχετυπικού κόσμου που έχει τη δύναμη να συμπαρασύρει τον ποιητή και, πιθανότατα τον αναγνώστη, σε μία άνωση προς ανώτερες σφαίρες, ένα είδος πλατωνισμού της γραφής.\nΠαρότι η ποίησή σου περνάει από αυτά τα στάδια εξέλιξης, οι αναφορές σε σένα συνοδεύονται συνήθως από χαρακτηρισμούς όπως «ο μόνος Έλληνας beat ποιητής»…\nΓενικότερα, παρατηρείται μια έλλειψη σοβαρότητας και ακρίβειας στην καταγραφή των καλλιτεχνικών φαινομένων στην Ελλάδα. Το Beat είναι ένα φαινόμενο καθαρά αμερικανικό. Άλλο οι επιρροές. Το Beat δεν συστηματοποιείται θεωρητικά, όπως ο «σουρεαλισμός», ο «εξπρεσιονισμός» κτλ. Το επίμαχο στοιχείο είναι από πού κι ως πού η ποίηση του Μεϊμάρη είναι beat ή ότι ο Μεϊμάρης είναι beat. Ή τι καθορίζει τη beat ποίηση. Θα μπορούσαμε να μιλάμε μέχρι τη Δευτέρα Παρουσία για το θέμα. Αυτοί που λένε ότι είμαι beat, πρέπει να πάρουν την ευθύνη να μου πουν κι εμένα τι σημαίνει αυτό, πέρα από το ιστορικό και το ανεκδοτολογικό πλαίσιο. Αποδέχομαι το χαρακτηρισμό, στο βαθμό που έχει να κάνει με τις γνωριμίες και τις σχέσεις που είχα με διακριτά μέλη αυτής της σκηνής και την ιστορικότητα της υπόθεσης. Τίποτε παραπάνω. Αν αυτό γίνεται αφορμή ώστε να διαβάσει κανείς άλλους συγγραφείς και ποιητές, είναι οπωσδήποτε κάτι θετικό.\nΤο γεγονός ότι εμφανίστηκες αρχικά σε underground έντυπα, θα μπορούσε να ερμηνευθεί και ως μια στάση/θέση που κράτησες ως προς τα καλλιτεχνικά, ποιητικά ιδιαίτερα τεκταινόμενα στην Ελλάδα;\nΔεν ήμουν ποτέ προσκολλημένος σε κάποια ακαδημαϊκή ή άλλη κοινότητα. Δεν αισθανόμουν ποτέ ότι ήμουν μέρος οποιουδήποτε γκρουπ. Ούτε της «Σκηνής», του περίφημου αθηναϊκού αντεργκράουντ. Βέβαια, εκ των πραγμάτων είμαι και δεν το αρνούμαι. Ήξερα αυτούς τους ανθρώπους (σημ. Δημ. Πουλικάκος, Πάνος Κουτρουμπούσης, Μαρία Μήτσορα, Τάσος Δενέγρης), ήμασταν μια παρέα, είχαμε κοινά ενδιαφέροντα. Αλλά δεν θα μπορούσα ποτέ να ανήκω σε ένα γκρουπ. Από την άλλη, η συμμετοχή μου στα έντυπα που ανέφερα, με καθιστά μέρος του αθηναϊκού underground. Όμως, οι καταβολές μου ήταν beat. Και είναι γεγονός ότι το beat συνετέλεσε περισσότερο από όλες τις άλλες τάσεις για την εμφάνιση του underground.\nΠοια είναι η δική σου ερμηνεία σχετικά με το «Underground», την underground τέχνη γενικότερα;\nΜιλώντας για «Underground» στην Ελλάδα, για «Υπόγεια Τέχνη» δηλαδή, παραφράζοντας το «Notes from the Underground» του Ντοστογιέφσκι, που μεταφράσθηκε ως το «Υπόγειο» στην Ελλάδα, πράγμα που το έκανε να χάσει τη σημασία του, καλούμεθα να ορίσουμε μία Τέχνη που ασκείται κάτω ή πέρα από την ευρέως αποδεκτή πραγματικότητα, χωρίς την επιδίωξη οποιασδήποτε αναγνώρισης ή καταξίωσης. Το ότι η τέχνη σε όλες τις εκφράσεις της χάνει μεγάλο μέρος από το μήνυμά της αμέσως μόλις ενταχθεί στο κοινωνικό-πολιτικό σύστημα είναι ένα αναμφισβήτητο γεγονός. Έτσι η «Underground» τέχνη επιθυμεί έντονα να διατηρήσει τον οξύ της χαρακτήρα και να μη νοθευτεί. Όσο «ερμητική» κι αν είναι, όμως, έχει την ανάγκη να δημοσιοποιηθεί ως ένα βαθμό, να αγγίξει κάποιους ανθρώπους. Πόσο εύκολο είναι να διατηρηθεί μια ισορροπία μεταξύ της «ερμητικής» αυτής ιδιαιτερότητας του έργου και της διοχέτευσής του στο κοινό ή σε ένα ιδιαίτερο κοινό; Αυτό απαιτεί ικανότητες ισορροπιστή, αλλά και κάποιες ευνοϊκές συγκυρίες, κοινωνικές, πολιτικές, οικονομικές. Δυστυχώς, τις περισσότερες φορές, το καλλιτεχνικό έργο προδίδεται και ευτελίζεται από τους ίδιους τους φορείς που έχουν αναλάβει την ανάδειξή του. Κι αυτό οφείλεται στην ασχετοσύνη που επικρατεί και στις μωροφιλοδοξίες διαφόρων παραγόντων που δεν έχουν καμία σχέση με την Τέχνη, αλλά τη χρησιμοποιούν για την αναρρίχησή τους. Παρόλα αυτά, η αρχική και ουσιαστική δύναμη του καλλιτεχνικού μηνύματος καθαυτού έχει την τάση να υπερτερεί χρονικά και να καθιερώνεται τουλάχιστον στις συνειδήσεις εκείνων που διαθέτουν τους απαραίτητους δέκτες. Αντίθετα, τα ευκαιριακά εκθέματα και οι προβολές αναπόφευκτα θα εξαφανιστούν με το χρόνο. Γι’ αυτό, παραμένω αισιόδοξος αν και βαθύτατα απαισιόδοξος.\nΣτο «Δηλώσεις της Σιγαλιάς» λες ότι η γραφή ποίησης είναι για σένα μια μεγαλοπρεπής κατάφαση της ύπαρξης.\nΗ ποίησή μου είναι η συμβολική πράξη ενός ανθρώπου μέσα στο μηδέν, μέσα σε μια κοινωνία όπου βλέπεις ότι τα πράγματα δεν λειτουργούν. Γράφοντας, βάζω τα πράγματα σε μια τάξη για μένα τον ίδιο. Αντικαθιστά, κατά κάποιο τρόπο, μία θρησκευτική κατάσταση. Αν δεν είναι θρησκευτική δεν είναι τίποτε. Βέβαια, λέγοντάς το αυτό, κάπου θα σε καταχωρίσουν. Δεν γλιτώνεις.\nΗ Ευγενία Μίγδου είναι απόφοιτη της Φιλοσοφικής Σχολής Αθηνών (πτυχίο και μεταπτυχιακό δίπλωμα από το Τμήμα Θεατρικών Σπουδών). Έχει διδάξει ιστορία και θεωρία του θεάτρου σε δραματικές σχολές και ΚΕΚ, ενώ για λίγο, εργάστηκε ως θεατρολόγος στο ελεύθερο θέατρο. To 2003, της απονεμήθηκε βραβείο από την Ελληνική Εταιρεία Μεταφραστών Λογοτεχνίας. Από το 2004 εργάζεται ως δημοσιογράφος/αρθρογράφος (freelance), παρουσιάζοντας, κυρίως, θέματα σχετικά με την κουλτούρα, τον πολιτισμό και ενίοτε την πολιτική. Υπό έκδοση είναι το βιβλίο της, Το Θέατρο στα Γιάννενα τις πρώτες δεκαετίες μετά την Απελευθέρωση – 1913-1940.


Το βελτιωμένο Type R της Hondata - Onlydriving\nΜάιος 8, 2020 Civic, Civic Type R, Civic Type R Hondata, Honda, Hondata, Sports Car\nΤο Civic Type R είναι από τα πιο ισχυρά μοντέλα που έχει παρουσιάσει η Honda στη γκάμα της και φυσικά είναι η λατρεία πολλών. Η Hondata είναι μια αμερικάνικη εταιρεία βελτιώσεων και ανέλαβε να δυναμώσει λίγο παραπάνω το ιαπωνικό μοντέλο. Το πακέτο αναβάθμισης περιλαμβάνει νέα μπεκ, νέα αντλία καυσίμου, νέα αντλία άμεσου ψεκασμού και νέα σωληνάκια.\nΌλα αυτά κάνουν υψηλότερη τη ροή καυσίμου στον κινητήρα και σε συνδυασμό τον εγκέφαλο FlashPro η μέγιστη ισχύ ανεβαίνει στους 375 ίππους, 55 περισσότερους από την εργοστασιακή ισχύ, ενώ η μέγιστη ροπή φτάνει πλέον τα 58,6 κιλά. Στην περίπτωση όμως που η βενζίνη αναμειχθεί με 46% αιθανόλη τότε η μέγιστη ισχύς ανεβαίνει στους 415 ίππους και η μέγιστη ροπή φτάνει τα 61,8 κιλά.\nΣε όποιον δεν αρκούν όλα αυτά με την αλλαγή του καταλύτη και με ένα νέο Turbo, η μέγιστη ισχύ ανεβαίνει στους 550 ίππους και η μέγιστη ροπή φτάνει τα 66,6 κιλά. Διαβάζοντας όλα αυτά, το μόνο που έχετε να κάνετε είναι να έρθετε σε επικοινωνία με την Hondata και να επιλέξετε όποιο πακέτο σας ταιριάζει. Εμείς πάντως όπως και να έχει θα θέλαμε το πιο ισχυρό.\nΠαλιές ένδοξες στιγμές της Ιταλικής Αστυνομίας


H Laura Mercier η πρωτοπόρος του Flawless Face και δημιουργός της κατηγορίας primer, παρουσιάζει την τελευταία καινοτομία της, τη συλλογή Pure Canvas Primer. Η ανανεωμένη σειρά, προσφέρει εξελιγμένα primers με μοναδικές φόρμουλες, βασισμένες στο νερό, χωρίς σιλικόνες, οι οποίες δημιουργούν ένα προστατευτικό φιλμ πάνω στην επιδερμίδα, αφήνοντάς την όμως να αναπνέει.\nΤο 1996 η Laura Mercier, λανσάροντας τη δική της εμβληματική σειρά μακιγιάζ, μας “σύστησε” την έννοια και την πρακτικότητα του primer. Πριν από αυτό, τα primers ήταν προϊόντα αυστηρά επαγγελματικά, διαθέσιμα μόνο σε καταστήματα θεατρικού μακιγιάζ. Ως αυθεντικό “makeup artist brand”, η Laura Mercier βρήκε την ευκαιρία να κάνει τα primers εύκολα διαθέσιμα στις καταναλώτριες και να τις εκπαιδεύσει ως προς την αξία τους στο καθημερινό μακιγιάζ. “Ως αυθεντία στην άψογη επιδερμίδα, δεν είναι μόνο μέσα στο DNA μας το να προσφέρουμε τα καλύτερα, πιο εμβληματικά προϊόντα περιποίησης στην αγορά, αλλά και να τα εξελίσσουμε με τα πιο καινοτόμα συστατικά”, αναφέρει η Πρόεδρος Alexandra Papazian. “Είμαστε ενθουσιασμένοι με το επαναλανσάρισμα της σειράς primer, που έχει πλέον ένα πιο μοντέρνο look & feel ενώ συγχρόνως προσφέρει πολλά οφέλη και στην φροντίδα της επιδερμίδας. Δεν είναι τόσο συνηθισμένο για τα primers να προσφέρουν μακροπρόθεσμα αποτελέσματα και είμαστε εξαιρετικά υπερήφανοι για τις καινοτόμες φόρμουλες, χωρίς σιλικόνη, αυτής της συλλογής”. Με φόρμουλες χωρίς σιλικόνες, πλούσιες σε συστατικά που αγαπούν την επιδερμίδα, τα νέα primers προσφέρουν την ιδανική προετοιμασία, παρατείνουν τη διάρκεια του μακιγιάζ και σταδιακά, βελτιώνουν την ποιότητα της επιδερμίδας.\nΗ νέα συλλογή Pure Canvas Primer περιλαμβάνει 6 υπέροχα Primers ώστε να βρεις αυτό που ταιριάζει αποκλειστικά στην δική σου επιδερμίδα. Εγώ λάτρεψα Pure Canvas Power Primer Supercharged Essence το οποίο έχει έρθει σε απόλυτη αρμονία μα το δικό μου δέρμα. Δες εδώ όλες τις επιλογές και εγώ έχω να σου πω τα εξής παρακάτω για το δικό μου.\nΤο Pure Canvas Power Primer Supercharged Essence αυτό το μοναδικό essence, με την ανάλαφρη γαλακτώδη υφή, πηγαίνει τη διαδικασία προετοιμασίας σε άλλο επίπεδο χάρη σε ένα σύμπλεγμα συστατικών για ορατή λείανση και απαλότητα. Γίνεται ένα με την επιδερμίδα και αντανακλά το φως για ένα picture-perfect look από κάθε γωνία ενώ συγχρόνως παρατείνει τη διάρκεια του μακιγιάζ. Με προηγμένα οφέλη περιποίησης, αυτή η φόρμουλα, χωρίς σιλικόνη, βοηθά την επιδερμίδα να δείχνει πιο λεία, σφριγηλή και νεανική. Με πολύ λεπτή συμπυκνωμένη υφή, που ενεργοποιεί πλήρως το δέρμα για απόλυτο αποτέλεσμα “second skin” (δεύτερου δέρματος). Δημιουργεί έναν άψογο καμβά για την εφαρμογή του μακιγιάζ και τη μακρά του διάρκεια. Εφαρμόζεται σε σταγόνες, πλούσιας υφής. Σύμπλεγμα εξαιρετικής λείανσης, με τεχνολογία περιποίησης και ενεργοποίησης δέρματος. Χωρίς parabens, xωρίς άρωμα, για όλους τους τύπους δέρματος.\nΕφάρμοσε το μετά από τα προϊόντα περιποίησης της επιδερμίδας σου, κάνε απαλό μασάζ με μια μικρή ποσότητα στο δέρμα με τα δάκτυλα. Ακολούθησε με το foundation σας ή το tinted moisturizer και ολοκλήρωσε το μακιγιάζ σου!\nΤα προϊόντα Laura Mercier διατίθενται στα πολυκαταστήματα attica, στο atticabeauty.gr & στο Hondos Center Γλυφάδας.\nPrev post: Spa στο σπίτι με την μοναδική σειρά Vinothérapie της Caudalie!Next post: Active mist, ένα μοναδικό σπρέι προσώπου ανανέωσης και φρεσκάδας από την Dafna’s skin care!


Μετά την προπόνηση φαγητό καύση λίπους - Shilpa shetty ιστοσελίδα διατροφής\nΗ αυξητική ορμόνη όχι μόνο αυξάνει την καύση λίπους,. Μεταβολική προπόνηση είναι η ολοκλήρωση βασικών αλλά και συνδυαστικών ασκήσεων με πολύ λίγη ξεκούραση ανάμεσα στις ασκήσεις σε μια προσπάθεια να μεγιστοποιήσεις την καύση θερμίδων και τον μεταβολικό ρυθμό κατά την διάρκεια και μετά την προπόνηση. Μετά την προπόνηση Το γεύμα μετά την προπόνηση είναι ίσως το σημαντικότερο γεύμα της μέρας για κάποιον που θέλει να φτιάξει μυς, να χάσει λίπος και γενικά να φτιάξει το σώμα του. Εναλλάσσοντας το ρυθμό της αερόβιας δραστηριότητας καταναλώνεις αρκετή ενέργεια ενώ αξιοποιείται το λίπος στο μηχανισμό μεταβολισμού.\nΜην μείνετε περισσότερο από τρεις ώρες χωρίς φαγητό – το σώμα σας θα μπει σε κατάσταση πείνας, η οποία μπορεί να προκαλέσει την. Μια μέση λύση που μεγιστοποιεί την καύση λίπους προτού η καύση των αμινοξέων αρχίσει να συμμετέχει έντονα.\nΜετά την προπόνηση φαγητό καύση λίπους. Επίδραση διατροφής πριν κατά και μετά την άσκηση. Προτείνετε να καταναλώνετε τους περισσότερους υδατάνθρακες το πρωί και ανάμεσα στις προπονήσεις.\nΚαι μέχρι τώρα πρέπει ήδη ξέρετε ότι τα υψηλότερα επίπεδα ινσουλίνης μπορεί να μειώσουν την καύση λίπους και να ενισχύσουν την αποθήκευση του. Μεγιστοποίησε την καύση λίπους μετά την προπόνηση καταναλώνοντας τροφές πλούσιες σε πρωτεΐνες και με λίγους υδατάνθρακες, ή κατανάλωσε τροφές πλούσιες σε υδατάνθρακες 2 ώρες πριν την προπόνηση.\nΠρωτίστως καταστρέφονται τα ενεργειακά αποθέματα των μυών, γι’ αυτό είναι άκρως αμφισβητούμενη η σκοπιμότητα σάουνας ή ατμόλουτρου αμέσως μετά την προπόνηση. Καύση λίπους.\nΗ χρονική στιγμή της πρόσληψης των υδατανθράκων επηρεάζει και την καύση του λίπους. Με αυτό τον τρόπο είναι πιο πιθανό να καταναλώσεις περισσότερες θερμίδες μετά την προπόνηση γιατί είσαι πολύ πεινασμένος αφού δεν είναι αρκετό το φαγητό κατά τη διάρκεια της ημέρας. Επειδή καις: Η διαλειμματική προπόνηση είναι ιδιαίτερα αποδοτική στην καύση θερμίδων και λίπους.\nΑν το τελευταίο στερεό γεύμα.\nΦαγητό Επισκεπτών κέντρο\nΓεια σου Τάκη ( πάντα προτιμώ τον ενικό), Ομολογώ πώς δεν γνωρίζω λεπτομέρειες για την συγκεκριμένη μέθοδο. Διάβασα προσεκτικά όσα μου έγραψες όμως και μελέτησα λίγο από την. Η διατροφή σε αυτή την ηλικία πρέπει να λαμβάνει υπόψη μια σειρά από παραμέτρους.\nGarcinia cambogia ιστορίες επιτυχίας νότια αφρική\nHarga garcinia καυστήρα 15d μαλαισία\nΑν θέλεις περισσότερη μυϊκή μάζα κάνε αυτό πριν κοιμηθείς. Τη νύχτα συμβαίνουν όλα, την ώρα που οι μύες αναρρώνουν. Το δικό σας Online φαρμακείο - Με την ταχύτερη παράδοση σε όλη την Ελλάδα!\nHcg διατροφή κλινική σε wa spokone


Κατοχικός ηγέτης Ε. Τατάρ: Δεν θα επιτρέψουμε ποτέ η Κύπρος να γίνει Κρήτη - Hellas-Now\nΚατοχικός ηγέτης Ε. Τατάρ: Δεν θα επιτρέψουμε ποτέ η Κύπρος να γίνει Κρήτη\n1 Νοεμβρίου 2020 3 Mins Read Εθνικά θέματα\n«Για 50 χρόνια διαπραγματευόμαστε με τους γείτονες μας Ε/κ μια ομοσπονδιακή λύση, όμως πιστεύουμε ότι ήρθε η στιγμή να αλλάξουμε την δομή των διαπραγματεύσεων για να πάμε σε μια λύση δυο κρατών.\nΟι Ε/κ όταν μιλούν για ομοσπονδιά εννοούν ένα ενιαίο κράτος όπου θα είναι πλειοψηφία και θα κυριαρχούν επι της μειοψηφίας», είπε ο Τατάρ κάνοντας λόγο για άκαρπες συζητήσεις.\n«Αν χάσουμε το κράτος μας (ψευδοκράτος) θα γίνουμε μειονότητα υπό την πλειοψηφία και μακροπρόθεσμα θα γίνουμε Κρήτη.\nΕκεί στην Κρήτη οι Τούρκοι έφυγαν επειδή δεν μπορούσαν να συνεχίζουν να ζουν με τους Έλληνες και τώρα η Κρήτη έγινε ελληνικό νησί.\nΔεν θα αφήσουμε αυτό να γίνει σε καμία περίπτωση στην Κύπρο», είπε.\nΕπιπλέον ο Τατάρ είπε πως η ένταξη της Κυπριακής Δημοκρατίας στην Ε .Ε ήταν παράνομη και παραβίαζε το κυπριακό Σύνταγμα , γιατί όπως ισχυρίστηκε για να μπει η Κύπρος στην Ε.Ε έπρεπε να είχαν μπει και οι 2 εγγυήτριες δυνάμεις.\nΜε το πέρασμα του χρόνου, είπε, θα προωθήσουμε εμπόριο με τρίτα κράτη γιατί, ισχυρίστηκε, όλα βασίζονται στα οικονομικά συμφέροντα και όχι στη διπλωματική αναγνώριση.\n«Ευθύνη μας είναι να ενδυναμώσουμε την οικονομία γιατί αν τα πράγματα δεν πάνε καλά όλοι πιέζουν για λύση» «Θέλουμε μια έντιμη λύση αλλιώς η εθνική μας υπερηφάνεια θα πάθει ζημιά», είπε.\nPrevious ArticleΞεχασμένοι οι Έλληνες της Κορυτσάς\nNext Article Τουρκικό ΥΠΑΜ: «Δεν είχαμε ζημιές σε στρατιωτικές εγκαταστάσεις από τον σεισμό στην Σμύρνη»